
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΠΡΩΤΟ Αρ. Φύλλου 205 


ΝΟΜΟΣ ΥΠ’ ΑΡΙΘΜ. 3489 

Ζώνη Καινοτομίας Θεσσαλονίκης καί άλλες διατάξεις. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδομε τον ακόλουθο νόμο που ψήφισε η Βουλή: 

ΚΕΦΑΛΑΙΟ ΠΡΩΤΟ 

ΖΩΝΗ ΚΑΙΝΟΤΟΜΙΑΣ ΘΕΣΣΑΛΟΝΙΚΗΣ 
Άρθρο 1 

Ίδρυση και οριοθέτηση της Ζώνης 
Καινοτομίας Θεσσαλονίκης 

1. Εντός των διοικητικών ορίων του Νομού Θεσσαλο¬ 
νίκης, καθορίζεται ζώνη με την επωνυμία «Ζώνη Καινο¬ 
τομίας Θεσσαλονίκης» (Ζ.ΚΑΙ.Θ.). Ως Ζ.ΚΑΙ.Θ. ορίζεται η 
περιοχή εντός της οποίας εγκαθίστανται οργανισμοί, 
φορείς και επιχειρήσεις του δημόσιου και ιδιωτικού το¬ 
μέα, μεταξύ των οποίων δημιουργείται ένα πεδίο διαρ¬ 
κούς συνέργειας και συνεργασίας, με σκοπό την ανά¬ 
πτυξη της έρευνας, της καινοτομίας και της τεχνολογίας, 
σε τομείς που αφορούν στην ελληνική οικονομία και 
την αξιοποίηση των αποτελεσμάτων τους με την ενσω¬ 
μάτωση τους σε παραγόμενα αγαθά ή υπηρεσίες, από 
υφιστάμενες ή ιδρυόμενες καινοτόμους επιχειρήσεις. 

2. Τα όρια της Ζ.ΚΑΙ.Θ. καθορίζονται με κοινή απόφαση 
των Υπουργών Οικονομίας και Οικονομικών, Ανάπτυξης, 
Περιβάλλοντος, Χωροταξίας και Δημόσιων Έργων (ΠΕ. 
ΧΩ.Δ.Ε.) και Μακεδονίας - Θράκης, μετά από γνώμη του 
Διοικητικού Συμβουλίου της εταιρείας με την επωνυμία 
«Αλεξάνδρεια Ζώνη Καινοτομίας Α.Ε.», που συνιστάται 
με το άρθρο 3 του παρόντος νόμου και του Οργανισμού 
Θεσσαλονίκης, του άρθρου 5 του ν.1561/1985 (ΦΕΚ 148 
Α'). Με την ίδια διαδικασία μπορεί να μεταβάλλονται 
τα όρια της Ζ.ΚΑΙ.Θ. 

Άρθρο 2 

Στρατηγικό Σχέδιο Ανάπτυξης 

1. Για την ανάπτυξη της Ζ.ΚΑΙ.Θ. και την εξυπηρέτη¬ 
ση του ιδρυτικού της σκοπού καταρτίζεται, με μέριμνα 
του Διοικητικού Συμβουλίου της εταιρείας του άρθρου 
3, Στρατηγικό Σχέδιο Ανάπτυξης της Ζ.ΚΑΙ.Θ. (εφεξής 
«Στρατηγικό Σχέδιο»). Το Στρατηγικό Σχέδιο αποτελεί 
μεσο-μακροπρόθεσμο πρόγραμμα δράσης, με σαφείς 
αναπτυξιακούς στόχους και συγκεκριμένη μεθοδολογία, 
περιέχει δε προτάσεις για παρεμβάσεις που συμβάλ¬ 
λουν: 


2 Οκτωβρίου 2006 

α) στη δημιουργία και στην ανάπτυξη μόνιμης και 
συντονισμένης συνεργασίας για τη δημιουργία νέας 
γνώσης και την παραγωγή καινοτομίας μεταξύ οργα¬ 
νισμών, φορέων και επιχειρήσεων του δημόσιου και 
ιδιωτικού τομέα, όπως εκπαιδευτικών, ερευνητικών και 
τεχνολογικών φορέων, χρηματοπιστωτικών οργανι¬ 
σμών, εταιρειών κεφαλαίων επιχειρηματικού κινδύνου, 
επιχειρήσεων υψηλής τεχνολογίας ή/και παραγωγής 
καινοτόμων προϊόντων 

β) στη δημιουργία και στη βελτίωση υποδομών και 
εγκαταστάσεων, όπως έργων οδοποιίας, ύδρευσης, απο¬ 
χέτευσης, ηλεκτροδότησης, τηλεπικοινωνιών, φυσικού 
αερίου, τα οποία εξυπηρετούν φορείς και επιχειρή¬ 
σεις που εγκαθίστανται εντός της Ζ.ΚΑΙ.Θ. και εντός 
των Θυλάκων Υποδοχής Καινοτόμων Δραστηριοτήτων 
(Θ.Υ.Κ.Δ.), που συνιστώνται με το άρθρο 11, καθώς και 
έργων που είναι απαραίτητα για την εύρυθμη λειτουρ¬ 
γία της Ζ.ΚΑΙ.Θ. και των Θ.Υ.Κ.Δ., ή εξασφαλίζουν, εντός 
των χώρων αυτών, καλύτερους όρους διαβίωσης και 
εργασίας 1 

γ) στην εκτέλεση προγραμμάτων που προωθούν και 
ενισχύουν τη διασύνδεση της έρευνας με την επιχειρη¬ 
ματικότητα και την εφαρμογή καινοτομιών στην παρα¬ 
γωγική διαδικασία· 

δ) στην ίδρυση νέων και στην ανάπτυξη υφιστάμε¬ 
νων Εταιρειών Κεφαλαίου Επιχειρηματικών Συμμετοχών 
(Ε.Κ.Ε.Σ.), κατά την έννοια του άρθρου 5 του ν. 2367/1995 
(ΦΕΚ 261 Α'), για τη χρηματοδότηση καινοτομικών επι¬ 
χειρήσεων ή καινοτόμων δράσεων 

ε) στη λήψη νομοθετικών και κανονιστικών μέτρων, 
εθνικής ή τοπικής εμβέλειας, που προάγουν και ενθαρ¬ 
ρύνουν την ενσωμάτωση καινοτομιών στη λειτουργία 
επιχειρήσεων και φορέων και στην ανάπτυξη της επιχει¬ 
ρηματικότητας 1 

στ) στον καθορισμό των στόχων και στη θεματική εξει- 
δίκευση των καινοτόμων δραστηριοτήτων που αναπτύσ¬ 
σονται εντός της Ζ.ΚΑΙ.Θ.· 

ζ) στην προβολή και στη δημοσιότητα των δράσεων 
που αναπτύσσονται εντός της Ζ.ΚΑΙ.Θ. και των παρεχό¬ 
μενων από αυτήν συναφών πλεονεκτημάτων, στη χώρα 
και στο εξωτερικό. 

2. Το Στρατηγικό Σχέδιο καταρτίζεται από το Διοικητι¬ 
κό Συμβούλιο (Δ.Σ.) της εταιρείας με την επωνυμία «Αλε¬ 
ξάνδρεια Ζώνη Καινοτομίας Α.Ε.», μετά από γνώμη της 
Επιτροπής Εποπτείας Ανάπτυξης της Ζ.ΚΑΙ.Θ., η οποία 
συνιστάται με το άρθρο 13. Το Στρατηγικό Σχέδιο εγκρί- 

νεται με κοινή απόφαση των Υπουργών Οικονομίας και 
Οικονομικών, Περιβάλλοντος, Χωροταξίας και Δημόσιων 
Έργων, Ανάπτυξης, Μακεδονίας-Θράκης και των, κατά 
περίπτωση, αρμόδιων Υπουργών, η οποία δημοσιεύεται 
στην Εφημερίδα της Κυβερνήσεως. Με την ίδια διαδικα¬ 
σία μπορεί να τροποποιείται το Στρατηγικό Σχέδιο. 

3. Με κοινή απόφαση των Υπουργών Οικονομίας και 
Οικονομικών, Ανάπτυξης, Μακεδονίας - Θράκης και των, 
κατά περίπτωση, αρμόδιων Υπουργών, μπορεί να εξειδι¬ 
κεύονται τα έργα που αναφέρονται στην περίπτωση β’ 
της παραγράφου 1, να ορίζονται οι αρμόδιοι φορείς, το 
χρονοδιάγραμμα εκτέλεσης των έργων αυτών, οι πηγές 
χρηματοδότησής τους και να ρυθμίζεται κάθε άλλο ειδι¬ 
κότερο θέμα και σχετική λεπτομέρεια. 

4. Η εταιρεία με την επωνυμία «Αλεξάνδρεια Ζώνη 
Καινοτομίας Α.Ε.» παρακολουθεί και αξιολογεί την 
εφαρμογή και τα αποτελέσματα των παρεμβάσεων 
που προτείνονται με το Στρατηγικό Σχέδιο και συντάσ¬ 
σει σχετική έκθεση. Εντός του πρώτου τριμήνου του 
επόμενου έτους, η έκθεση αυτή, στην οποία αναφέρο- 
νται, μεταξύ άλλων, ο βαθμός και ο τρόπος εφαρμογής 
των προτεινόμενων παρεμβάσεων και υποδεικνύονται 
οι ενέργειες που απαιτούνται για την υλοποίηση των 
παρεμβάσεων αυτών, υποβάλλεται στους Υπουργούς 
που είναι αρμόδιοι για την έγκριση του Στρατηγικού 
Σχεδίου και στην Επιτροπή Εποπτείας Ανάπτυξης της 
Ζ.ΚΑΙ.Θ. 

Άρθρο 3 

Σύσταση Ανώνυμης Εταιρείας με την επωνυμία 
«Αλεξάνδρεια Ζώνη Καινοτομίας Α.Ε.» 

1. Συνιστάται ανώνυμη εταιρεία με την επωνυμία «Αλε¬ 
ξάνδρεια Ζώνη Καινοτομίας Α.Ε.» (εφεξής «Εταιρεία»), 
με έδρα τη Θεσσαλονίκη. Η Εταιρεία επιδιώκει σκοπούς 
κοινωφελείς και δημοσίου συμφέροντος και έχει ως 
κύρια αποστολή τη διαχείριση και την ανάπτυξη της 
Ζ.ΚΑΙ.Θ. Η Εταιρεία δεν υπάγεται στον ευρύτερο δη¬ 
μόσιο τομέα, όπως αυτός οριοθετείται κάθε φορά, και 
λειτουργεί με τους κανόνες της ιδιωτικής οικονομίας, 
στο πλαίσιο των διατάξεων του παρόντος νόμου και του 
καταστατικού της και, συμπληρωματικά, των διατάξεων 
του κ.ν. 2190/1920 (ΦΕΚ 37 Α'). 

2. Η διοίκηση της Εταιρείας, η οργάνωση και η λει¬ 
τουργία της, οι αρμοδιότητες των οργάνων της και 
κάθε ειδικότερο θέμα και σχετική λεπτομέρεια ρυθμί¬ 
ζονται με το καταστατικό της, το οποίο καταρτίζεται 
από το Διοικητικό Συμβούλιο αυτής και εγκρίνεται με 
κοινή απόφαση των Υπουργών Οικονομίας και Οικονο¬ 
μικών, Ανάπτυξης και Μακεδονίας - Θράκης, η οποία 
δημοσιεύεται στην Εφημερίδα της Κυβερνήσεως. Με 
την ίδια διαδικασία τροποποιείται το καταστατικό της 
Εταιρείας. 

Άρθρο 4 

Σκοπός της Εταιρείας 

1. Σκοπός της Εταιρείας είναι ο σχεδιασμός, η 
οργάνωση, η υλοποίηση, η παρακολούθηση, η διοίκη¬ 
ση, η λειτουργία, η εκμετάλλευση και η αξιολόγηση 
προγραμμάτων, δράσεων και έργων που συμβάλλουν 
στην επίτευξη του σκοπού της Ζ.ΚΑΙ.Θ., καθώς και στην 
ανάπτυξη αυτής. 

2. Για την εκπλήρωση του σκοπού της, η Εταιρεία 
προβαίνει, δια των οργάνων της, σε κάθε ενέργεια που 
κρίνεται αναγκαία, όπως: 


α) Η σταθερή και συστηματοποιημένη διασύνδεση 
ερευνητικών δραστηριοτήτων με επιχειρηματικές δρα¬ 
στηριότητες, η ανάπτυξη συνεργασιών μεταξύ των εγκα¬ 
τεστημένων στη Ζ.ΚΑΙ.Θ. ερευνητικών και τεχνολογικών 
φορέων και επιχειρήσεων, η δημιουργία υλικών ή άυλων 
υποδομών δικτύωσης μεταξύ τους, καθώς και με αντί¬ 
στοιχους φορείς της χώρας και του εξωτερικού. 

β) Η κατάρτιση και διαχείριση προγραμμάτων που επι¬ 
χορηγούνται από το Πρόγραμμα Δημοσίων Επενδύσεων, 
την Ευρωπαϊκή Ένωση και Διεθνείς Οργανισμούς, τα 
οποία αποσκοπούν στην ανάπτυξη της εφαρμοσμένης 
έρευνας για τη δημιουργία καινοτόμων προϊόντων, στην 
παραγωγή καινοτόμων προϊόντων και στην ανάπτυξη και 
εφαρμογή καινοτόμων διαδικασιών παραγωγής αγαθών 
και υπηρεσιών. Με απόφαση του Υπουργού Ανάπτυξης, 
που δημοσιεύεται στην Εφημερίδα της Κυβερνήσεως, 
καθορίζονται, κατά περίπτωση, οι όροι και οι προϋποθέ¬ 
σεις υλοποίησης προγραμμάτων που χρηματοδοτούνται 
από το Πρόγραμμα Δημοσίων Επενδύσεων και, ενδεικτι¬ 
κά, το αντικείμενο, με δυνατότητα ορισμού συγκεκριμέ¬ 
νου επιστημονικού πεδίου, ο προϋπολογισμός του προ¬ 
γράμματος, οι αποδέκτες της ενίσχυσης, οι όροι και οι 
προϋποθέσεις επιχορήγησης, οι επιλέξιμες δαπάνες, τα 
κριτήρια αξιολόγησης, οι διαδικασίες υπαγωγής, παρα¬ 
κολούθησης της υλοποίησης της επένδυσης και της 
χρηματοδότησης των αποδεκτών της ενίσχυσης και 
κάθε άλλη σχετική λεπτομέρεια. Με όμοια απόφαση 
καθορίζεται ο τρόπος κατά τον οποίο παρακολουθείται 
από το Υπουργείο Ανάπτυξης η εκτέλεση των προγραμ¬ 
μάτων αυτών και ελέγχεται η νομιμότητα των σχετικών 
δαπανών. 

γ) Η συμμετοχή της στο σχεδίασμά εθνικών και κοινο¬ 
τικών αναπτυξιακών προγραμμάτων, τοπικής ή εθνικής 
εμβέλειας, με αντικείμενο την ανάπτυξη της έρευνας, 
της καινοτομίας και της επιχειρηματικότητας. 

δ) Η επεξεργασία και η υποβολή στα αρμόδια Υπουρ¬ 
γεία θέσεων και προτάσεων και η μετατροπή αυτών 
σε εφαρμόσιμες πολιτικές, για τη βραχυπρόθεσμη και 
μακροπρόθεσμη ανάπτυξη της έρευνας, της καινοτομίας 
και της επιχειρηματικότητας- η υποβολή προτάσεων για 
την απλούστευση της σχετικής νομοθεσίας, την άρση 
των εμποδίων ανάπτυξης της έρευνας, της καινοτομίας 
και της επιχειρηματικότητας και τη βελτίωση της πρό¬ 
σβασης των επιχειρήσεων σε σύγχρονες μορφές χρημα¬ 
τοδότησης κεφαλαιουχικού κινδύνου. 

ε) Η υποβολή προτάσεων στους αρμόδιους φορείς 
για τη διευκόλυνση της προσβασιμότητας στη Ζ.ΚΑΙ. 
Θ. από ενδιαφερομένους φορείς και επιχειρήσεις που 
είναι εγκατεστημένοι στη χώρα, στη Ν.Α. Ευρώπη και, 
γενικότερα, στο εξωτερικό. 

στ) Η εκπόνηση μελετών, η εκτέλεση, η διοίκηση και 
η λειτουργία έργων υποδομής, όπως έργων οδοποιίας, 
ύδρευσης, αποχέτευσης, όμβριων υδάτων, ηλεκτροφω- 
τισμού, κτιριακών υποδομών, δικτύωσης με τεχνολο¬ 
γική ψηφιακή διάσταση και έργων αναβάθμισης του 
περιβάλλοντος, καθώς και η παροχή υπηρεσιών στους 
φορείς και στις επιχειρήσεις που εγκαθίστανται εντός 
της Ζ.ΚΑΙ.Θ. και των Θ.Υ.Κ.Δ. και σε όσους εργάζονται 
και διαβιούν στους χώρους αυτούς. 

ζ) Ο σχεδιασμός, η οργάνωση, η υλοποίηση, η διοίκηση 
και η εκμετάλλευση των Θ.Υ.Κ.Δ. 

η) Η απόκτηση και η μεταβίβαση ακινήτων, η σύσταση, 
επ’ αυτών, εμπράγματων δικαιωμάτων και η παραχώρη- 

ση της χρήσης τους, με μίσθωση ή άλλη ενοχική σχέση 
για τους σκοπούς της Ζ.ΚΑΙ.Θ. 

θ) Η παροχή, αντί αμοιβής, υπηρεσιών σε επιχειρήσεις 
και φορείς του ιδιωτικού και του ευρύτερου δημόσιου 
τομέα. 

ι) Η προσέλκυση, η διευκόλυνση και η υποστήριξη εγ¬ 
χώριων και ξένων επενδύσεων για καινοτόμους δραστη¬ 
ριότητες εντός της Ζ.ΚΑΙ.Θ. και των Θ.Υ.Κ.Δ. 

ια) Η υποστήριξη των εγκατεστημένων εντός της 
Ζ.ΚΑΙ.Θ. επιχειρήσεων και φορέων του ιδιωτικού και του 
ευρύτερου δημόσιου τομέα για την υπαγωγή τους σε 
επιχορηγούμενα προγράμματα, συναφή με το σκοπό της 
Ζ.ΚΑΙ.Θ., καθώς και η διεκόλυνσή τους στην πρόσβαση 
σύγχρονων μορφών χρηματοδότησης κεφαλαιουχικού 
και επιχειρηματικού κινδύνου. 

ιβ) Η ίδρυση και η συμμετοχή της σε υφιστάμενες επι¬ 
χειρήσεις, οποιοσδήποτε εταιρικής μορφής, που εξυπη¬ 
ρετούν το σκοπό της. 

ιγ) Η ίδρυση νέων και η συμμετοχή σε υφιστάμενες 

Ε.Κ.Ε.Σ. 

ιδ) Η ενθάρρυνση της δημιουργίας νέων ερευνητικών 
και τεχνολογικών φορέων για τη δημιουργία νέων γνώ¬ 
σεων και τη διάδοση αυτών σε ενδιαφερομένους φορείς 
και επιχειρήσεις, καθώς και η προσέλκυση μεταπτυχια¬ 
κών φοιτητών και επιστημόνων από το εσωτερικό και 
από το εξωτερικό, στο πλαίσιο των διατάξεων του 
ν.2083/1992 (ΦΕΚ 159 Α'), όπως ισχύει. 

ιε) Η συστηματική προβολή και παρουσίαση των παρο¬ 
χών και επιτευγμάτων της Ζ.ΚΑΙ.Θ. και των Θ.Υ.Κ.Δ. στην 
Ελλάδα και στο εξωτερικό. 

3. Για την επίτευξη του σκοπού της Ζ.ΚΑΙ.Θ. και την 
εκπλήρωση της αποστολής της, η Εταιρεία μπορεί: 

α) να συνεργάζεται, για την επίλυση θεμάτων που 
αφορούν στην ανάπτυξη και τη λειτουργία της Ζ.ΚΑΙ.Θ. 
και των Θ.Υ.Κ.Δ., με αρμόδια Υπουργεία, νομικά πρόσω¬ 
πα δημοσίου δικαίου, οργανισμούς και επιχειρήσεις του 
δημόσιου τομέα, καθώς και με επιχειρήσεις και φορείς 
του ιδιωτικού τομέα 1 

β) να συνεργάζεται με εκπαιδευτικούς και ερευνητι¬ 
κούς, εν γένει, φορείς, επιχειρήσεις, ενώσεις αυτών, 
επαγγελματικά και άλλα επιμελητήρια, χρηματοπιστωτι¬ 
κούς οργανισμούς και ιδρύματα και, γενικά, με κάθε 
φυσικό ή νομικό πρόσωπο. 

Άρθρο 5 

Μετοχικό κεφάλαιο 

1. Το αρχικό μετοχικό κεφάλαιο της Εταιρείας ορίζε¬ 
ται σε εξήντα χιλιάδες (60.000) ευρώ και διαιρείται σε 
χίλιες (1.000) ονομαστικές μετοχές, αξίας εξήντα (60) 
ευρώ εκάστης. Οι μετοχές αυτές αναλαμβάνονται, στο 
σύνολο τους, από το Δημόσιο. Για την άσκηση των 
δικαιωμάτων του ως μετόχου, το Δημόσιο εκπροσωπεί¬ 
ται από τους Υπουργούς Οικονομίας και Οικονομικών, 
Ανάπτυξης και Μακεδονίας - Θράκης. Με κοινή απόφαση 
των ίδιων Υπουργών, μετά από πρόταση του Διοικητι¬ 
κού Συμβουλίου μπορεί να αυξάνεται το μετοχικό της 
κεφάλαιο, με έκδοση νέων μετοχών. Οι αυξήσεις του 
μετοχικού κεφαλαίου μπορεί να πραγματοποιούνται και 
με δημόσια εγγραφή στο χρηματιστήριο. 

2. Μετά τη σύσταση της Εταιρείας στο μετοχικό της 
κεφάλαιο μπορεί να συμμετέχουν το Δημόσιο, νομικά 
πρόσωπα δημοσίου δικαίου, φορείς του ευρύτερου δη¬ 
μόσιου τομέα, όπως αυτός οριοθετείται κάθε φορά, ορ¬ 


γανισμοί τοπικής αυτοδιοίκησης πρώτου και δεύτερου 
βαθμού, καθώς και νομικά πρόσωπα ιδιωτικού δικαίου, 
κερδοσκοπικού ή μη χαρακτήρα. Η καταβολή του μετοχι¬ 
κού κεφαλαίου μπορεί να γίνει με εισφορές σε χρήμα 
ή σε είδος. 

3. Με κοινή απόφαση των Υπουργών Οικονομίας και 
Οικονομικών, Ανάπτυξης και Μακεδονίας - Θράκης, το 
Δημόσιο μπορεί να μεταβιβάζει τις μετοχές του σε οποι- 
οδήποτε πρόσωπο από τα αναφερόμενα στην προη- 
γουμένη παράγραφο, προτιμώμενων, μεταξύ αυτών, των 
νομικών προσώπων ιδιωτικού δικαίου. Η διάθεση των 
μετοχών του Δημοσίου γίνεται σε τιμή που καθορί¬ 
ζεται, κάθε φορά, με κοινή απόφαση των Υπουργών 
Οικονομίας και Οικονομικών, Ανάπτυξης και Μακεδονίας 
- Θράκης. 

Άρθρο 6 

Οργάνωση και λειτουργία της Εταιρείας 

1. Για την οργάνωση και λειτουργία της Εταιρείας κα¬ 
ταρτίζονται οι ακόλουθοι κανονισμοί, οι οποίοι τελούν 
υπό τον προηγούμενο έλεγχο νομιμότητας και σκοπιμό¬ 
τητας των αρμόδιων Υπουργών που τους εγκρίνουν 
όπως ορίζεται για τον κάθε κανονισμό: 

α) Ο Κανονισμός Εσωτερικής Λειτουργίας. Με τον 
Κανονισμό αυτόν καθορίζονται ο αριθμός του προσω¬ 
πικού της Εταιρείας, η κατανομή αυτού σε κατηγορίες, 
κλάδους και ειδικότητες, τα καθήκοντά του, η ευθύνη 
του κατά την άσκηση των καθηκόντων του, τα κριτήρια 
και η διαδικασία πρόσληψης και αξιολόγησής του, η 
εξέλιξή του, τα κλιμάκια αμοιβών και αποδοχών, η εκ¬ 
παίδευση και η επιμόρφωσή του και κάθε άλλη σχετική 
λεπτομέρεια. Ο Κανονισμός Εσωτερικής Λειτουργίας 
καταρτίζεται από το Διοικητικό Συμβούλιο της Εται¬ 
ρείας και εγκρίνεται με κοινή απόφαση των Υπουργών 
Ανάπτυξης και Μακεδονίας - Θράκης, η οποία δημοσι¬ 
εύεται στην Εφημερίδα της Κυβερνήσεως. 

β) Ο Κανονισμός Προμηθειών και Παροχής Υπηρεσιών. 
Οι συμβάσεις προμηθειών και παροχής υπηρεσιών που 
συνάπτει η Εταιρεία εξαιρούνται από τις διατάξεις που 
διέπουν τις αντίστοιχες συμβάσεις του Δημοσίου και 
των νομικών προσώπων και επιχειρήσεων του δημόσιου 
τομέα. Οι συμβάσεις αυτές διέπονται από τις διατά¬ 
ξεις των αντίστοιχων Οδηγιών της Ευρωπαϊκής Ένωσης, 
όπως αυτές ισχύουν κάθε φορά και μεταφέρονται στο 
εθνικό δίκαιο, εφόσον το χρηματικό τους αντικείμενο 
είναι ίσο ή υπερβαίνει το όριο που ορίζεται στις Οδηγίες 
αυτές, τις διατάξεις του ν. 3316/2005 (ΦΕΚ 42 Α') και τις 
διατάξεις του εν λόγω Κανονισμού. Ο Κανονισμός Προ¬ 
μηθειών και Παροχής Υπηρεσιών καταρτίζεται από το 
Διοικητικό Συμβούλιο της Εταιρείας και εγκρίνεται με 
κοινή απόφαση των Υπουργών Οικονομίας και Οικονομι¬ 
κών, Ανάπτυξης και Μακεδονίας - Θράκης, η οποία δημο¬ 
σιεύεται στην Εφημερίδα της Κυβερνήσεως. 

Μέχρι την έγκριση του Κανονισμού Προμηθειών και 
Παροχής Υπηρεσιών, η Εταιρεία μπορεί, με απόφαση 
του Διοικητικού Συμβουλίου της, να συνάπτει συμβάσεις 
προμήθειας αγαθών και παροχής υπηρεσιών, εφαρμόζο¬ 
ντας αναλόγως τις διατάξεις που διέπουν τις αντίστοι¬ 
χες συμβάσεις του Δημοσίου. 

γ) Ο Κανονισμός Εκτέλεσης'Εργων. Οι συμβάσεις εκτέ¬ 
λεσης έργων που συνάπτει η Εταιρεία εξαιρούνται από 
τις διατάξεις που διέπουν τις αντίστοιχες συμβάσεις 
του Δημοσίου και των νομικών προσώπων και επιχειρή- 

σεων του δημόσιου τομέα. Οι συμβάσεις αυτές διέπο- 
νται από τις διατάξεις των αντίστοιχων Οδηγιών της 
Ευρωπαϊκής Ένωσης, όπως αυτές ισχύουν κάθε φορά και 
μεταφέρονται στο εθνικό δίκαιο, εφόσον το χρηματικό 
τους αντικείμενο είναι ίσο ή υπερβαίνει το όριο που ορί¬ 
ζεται στις Οδηγίες αυτές, τις διατάξεις του ν. 3263/2004 
(ΦΕΚ 179 Α') και τις διατάξεις του εν λόγω Κανονισμού. 
Ο Κανονισμός Εκτέλεσης Έργων καταρτίζεται από το 
Διοικητικό Συμβούλιο της Εταιρείας και εγκρίνεται με 
κοινή απόφαση των Υπουργών Ανάπτυξης, Περιβάλλο¬ 
ντος, Χωροταξίας και ΔημόσιωνΈργων και Μακεδονίας 
-Θράκης, η οποία δημοσιεύεται στην Εφημερίδα της 
Κυβερνήσεως. 

δ) Ο Κανονισμός Μισθώσεων. Οι μισθώσεις ακινήτων 
που ανήκουν κατά κυριότητα στην Εταιρεία ή παραχω- 
ρούνται σε αυτήν με οποιαδήποτε έννομη σχέση εξαι¬ 
ρούνται από τις διατάξεις του π.δ. 34/1995 (ΦΕΚ 30 Α'). 
Οι μισθώσεις αυτές διέπονται από τις διατάξεις του 
εν λόγω Κανονισμού και του Αστικού Κώδικα (Α.Κ.). Ο 
Κανονισμός Μισθώσεων καταρτίζεται από το Διοικη¬ 
τικό Συμβούλιο της Εταιρείας και εγκρίνεται με κοινή 
απόφαση των Υπουργών Οικονομίας και Οικονομικών, 
Ανάπτυξης και Μακεδονίας - Θράκης, η οποία δημοσι¬ 
εύεται στην Εφημερίδα της Κυβερνήσεως. 

2. Η Εταιρεία μπορεί, με απόφαση του Διοικητικού 
Συμβουλίου της, να συνάπτει προγραμματικές συμβά¬ 
σεις με φορείς του ευρύτερου δημόσιου τομέα για την 
εκτέλεση, τη διοίκηση και το συντονισμό των πόσης 
φύσεως έργων της αρμοδιότητάς της. 

Άρθρο 7 

Όργανα διοίκησης της Εταιρείας 

1. Όργανα διοίκησης της Εταιρείας αποτελούν η Γενική 
Συνέλευση και το Διοικητικό Συμβούλιο (Δ.Σ.) αυτής. 

2. Η Γενική Συνέλευση είναι το ανώτατο όργανο της 
Εταιρείας και ασκεί τις αρμοδιότητες που ορίζονται 
στον παρόντα νόμο, στο καταστατικό της Εταιρείας και, 
συμπληρωματικά, στις διατάξεις του κ.ν. 2190/1920. 

3. Τα μέλη του Διοικητικού Συμβουλίου, συμπεριλαμβα¬ 
νομένων του Προέδρου και του Διευθύνοντος Συμβού¬ 
λου, ορίζονται σε έντεκα (11). Τα μέλη του Διοικητικού 
Συμβουλίου προέρχονται από τον επιχειρηματικό, τον 
επιστημονικό - τεχνικό και τον ερευνητικό χώρο, καθώς 
και από το χώρο της τοπικής αυτοδιοίκησης πρώτου και 
δεύτερου βαθμού και διακρίνονται για το επιστημονικό 
κύρος, τις ειδικές γνώσεις και την εμπειρία επί θεμάτων 
που ορίζονται από το σκοπό της Εταιρείας. 

4. Τα μέλη του Διοικητικού Συμβουλίου, τακτικά και 
αναπληρωματικά, διορίζονται με κοινή απόφαση των 
Υπουργών Οικονομίας και Οικονομικών, Ανάπτυξης και 
Μακεδονίας - Θράκης, με θητεία πέντε (5) ετών, η οποία 
μπορεί να ανανεώνεται, μία μόνο φορά, για ίσο χρόνο. 
Ένα εκ των μελών του Διοικητικού Συμβουλίου ορίζεται 
πρόσωπο που υποδεικνύεται από φορείς ζώνης καινοτο¬ 
μίας κρατών - μελών της Ευρωπαϊκής Ένωσης. Με την 
ίδια απόφαση ορίζονται εκ των μελών του Διοικητικού 
Συμβουλίου ο Πρόεδρος και Αντιπρόεδρος αυτού. 

5. Ο Διευθύνων Σύμβουλος της Εταιρείας επιλέγεται 
μετά από δημόσια προκήρυξη της θέσης του. Ο Διευθύ- 
νων Σύμβουλος πρέπει να έχει, τουλάχιστον, πτυχίο 
πανεπιστημιακού ιδρύματος της ημεδαπής ή ισότιμου 
και αντίστοιχου ιδρύματος της αλλοδαπής και να έχει 
υπηρετήσει επί πέντε (5) τουλάχιστον έτη, σε θέση 


αυξημένης ευθύνης στο δημόσιο ή ιδιωτικό τομέα. Η 
προκήρυξη της θέσης γίνεται με κοινή απόφαση των 
Υπουργών Ανάπτυξης και Μακεδονίας - Θράκης, με την 
οποία καθορίζεται η διαδικασία και τα κριτήρια της 
επιλογής και εξειδικεύονται τυχόν αναγκαία πρόσθετα 
προσόντα. 

6. Με κοινή απόφαση των Υπουργών της παραγρά¬ 
φου 4, καθορίζεται η αποζημίωση του Προέδρου, του 
Αντιπροέδρου, του Διευθύνοντος Συμβούλου και των 
μελών του Δ.Σ. της Εταιρείας, σύμφωνα με τα οριζόμε¬ 
να στην παράγραφο 10 του άρθρου 3 του ν. 3429/2005 
(ΦΕΚ 314 Α'). 

7. Το Δ.Σ. της Εταιρείας εποπτεύει και ελέγχει τη δια¬ 
χείριση της περιουσίας της και ασκεί τις αρμοδιότητες 
που προβλέπονται στον παρόντα νόμο, στο καταστα¬ 
τικό της Εταιρείας και, συμπληρωματικά, στις σχετικές 
διατάξεις του κ.ν. 2190/1920. Το Διοικητικό Συμβούλιο 
συνέρχεται, συνεδριάζει και αποφασίζει σύμφωνα με 
το καταστατικό της Εταιρείας. 

Άρθρο 8 
Προσωπικό 

1. Η Εταιρεία στελεχώνεται με προσωπικό το οποίο 
προσλαμβάνεται είτε με σύμβαση εργασίας αορίστου 
χρόνου, μετά από επιτυχή δοκιμαστική περίοδο δώδεκα 
(12) μηνών, είτε με σύμβαση εργασίας ορισμένου χρόνου. 
Οι συμβάσεις αυτές διέπονται, αποκλειστικά, από τις 
διατάξεις της κείμενης εργατικής νομοθεσίας, που εφαρ¬ 
μόζονται στις σχέσεις εργασίας του ιδιωτικού τομέα. 

2. Κατά την πρώτη διετία από την έναρξη της λειτουρ¬ 
γίας της Εταιρείας μπορεί να αποσπάται σε αυτή προσω¬ 
πικό, με ειδικά προσόντα ή εμπειρία, από δημόσιες υπη¬ 
ρεσίες, νομικά πρόσωπα, οργανισμούς και επιχειρήσεις 
του ευρύτερου δημόσιου τομέα, όπως αυτός οριοθετεί- 
ται κάθε φορά. Η απόσπαση γίνεται με κοινή απόφαση 
των Υπουργών Εσωτερικών, Δημόσιας Διοίκησης και 
Αποκέντρωσης, Ανάπτυξης, Μακεδονίας - Θράκης και 
του, κατά περίπτωση, αρμόδιου Υπουργού, μετά από 
αίτημα του Δ.Σ. της Εταιρείας και σύμφωνη γνώμη του, 
κατά περίπτωση, αρμόδιου υπηρεσιακού συμβουλίου ή 
οργάνου. Οι αποσπώμενοι στην Εταιρεία λαμβάνουν από 
αυτήν το σύνολο των αποδοχών και των πάσης φύσεως 
γενικών ή ειδικών επιδομάτων, που αντιστοιχούν στην 
οργανική τους θέση, πλην αυτών που συνδέονται με την 
ενεργό άσκηση των καθηκόντων τους. Στους αποσπώμε- 
νους στην Εταιρεία καταβάλλεται επίδομα, το ύψος του 
οποίου καθορίζεται με κοινή απόφαση των Υπουργών 
Οικονομίας και Οικονομικών και Ανάπτυξης. 

3. Η πρόσληψη του προσωπικού γίνεται κατά τα οριζό¬ 
μενα στον Κανονισμό Εσωτερικής Λειτουργίας, με δη¬ 
μόσιο διαγωνισμό που προκηρύσσεται με απόφαση του 
Δ.Σ. της Εταιρείας. Στη σχετική προκήρυξη καθορίζονται, 
ιδίως, ο αριθμός των προσώπων που προσλαμβάνονται 
κάθε φορά, οι κατηγορίες και οι ειδικότητες αυτών, τα 
κριτήρια πρόσληψης και η διαδικασία αξιολόγησης τους 
και η σχέση εργασίας με την οποία προσλαμβάνονται. 
Μέχρι την έγκριση του Κανονισμού Εσωτερικής Λειτουρ¬ 
γίας, η διαδικασία αξιολόγησης των προς πρόσληψη 
προσώπων ανατίθεται από το Δ.Σ. της Εταιρείας σε 
εξειδικευμένους οίκους συμβούλων, αναγνωρισμένου 
κύρους. Για τον καθορισμό του αριθμού των θέσεων 
που προκηρύσσονται κάθε φορά, λαμβάνονται υπόψη 
οι οικονομικές δυνατότητες της Εταιρείας. 

Άρθρο 9 

Οικονομικοί πόροι της Εταιρείας 

Οι οικονομικοί πόροι της Εταιρείας προέρχονται 
από: 

α) επιχορηγήσεις του Τακτικού Προϋπολογισμού, για 
όσο χρόνο το Δημόσιο κατέχει το σύνολο των μετοχών 
της, 

β) επιχορηγήσεις του Προγράμματος Δημοσίων Επεν¬ 
δύσεων, 

γ) επιχορηγήσεις και χρηματοδοτήσεις από Προγράμ¬ 
ματα της Ευρωπαϊκής Ένωσης και Διεθνών Οργανι¬ 
σμών, 

δ) δωρεές, κληροδοτήματα και επιχορηγήσεις από 
οποιονδήποτε φορέα, 

ε) αξιοποίηση της ακίνητης περιουσίας και επενδύσεις 
των διαθεσίμων κεφαλαίων της, 
στ) συμμετοχή σε προβλεπόμενες επιχειρηματικές, εν 
γένει, δραστηριότητες, 

ζ) παροχή υπηρεσιών σε φορείς του δημόσιου και 
ιδιωτικού τομέα, 
η) δάνεια κάθε μορφής, 

θ) διάθεση μετοχών σε φυσικά ή νομικά πρόσωπα, 
ι) κάθε άλλη νόμιμη πηγή. 

Άρθρο 10 

Εποπτεία και υποχρεώσεις της Εταιρείας 

1. Η Εταιρεία, πέρα από την εποπτεία που ασκείται 
κατά το κ.ν. 2190/1920, υπόκειται στην εποπτεία των 
Υπουργών Ανάπτυξης και Μακεδονίας - Θράκης. 

2. Το Δ.Σ. της Εταιρείας καταρτίζει: 

α) Το Επιχειρησιακό Σχέδιο, που εγκρίνεται, τροπο¬ 
ποιείται ή αναθεωρείται με κοινή απόφαση των Υπουρ¬ 
γών Ανάπτυξης και Μακεδονίας - Θράκης, η οποία δημο¬ 
σιεύεται στην Εφημερίδα της Κυβερνήσεως. Με όμοια 
απόφαση ορίζονται το περιεχόμενο και η διάρκεια του 
σχεδίου αυτού, η προθεσμία εντός της οποίας υποβάλ¬ 
λεται προς έγκριση, η διαδικασία παρακολούθησης της 
εφαρμογής του και κάθε άλλο ειδικότερο θέμα και σχετι¬ 
κή λεπτομέρεια. 

β) Τον ετήσιο προϋπολογισμό της, καθώς και την 
έκθεση τεκμηρίωσης του, ο οποίος εγκρίνεται με κοινή 
απόφαση των Υπουργών Ανάπτυξης και Μακεδονίας 
- Θράκης. 

γ) Τον ετήσιο απολογισμό της και τις οικονομικές 
καταστάσεις, που υποβάλλονται στους Υπουργούς Ανά¬ 
πτυξης και Μακεδονίας - Θράκης. 

δ) Ετήσια έκθεση για την πορεία της έρευνας και 
της καινοτομίας στη Ζ.ΚΑΙ.Θ., που υποβάλλεται στους 
Υπουργούς Ανάπτυξης και Μακεδονίας - Θράκης. 

3. Όλες οι ετήσιες οικονομικές καταστάσεις της Εται¬ 
ρείας υπόκεινται στον έλεγχο των Ορκωτών Ελεγκτών 
Λογιστών, σύμφωνα με τις κείμενες διατάξεις περί ανω¬ 
νύμων εταιρειών. 

Άρθρο 11 

Θύλακες Υποδοχής Καινοτόμων Δραστηριοτήτων 

1. Οι «Θύλακες Υποδοχής Καινοτόμων Δραστηριοτή¬ 
των» (Θ.Υ.Κ.Δ.) είναι ειδικά διαμορφωμένες και οργανω¬ 
μένες περιοχές εντός της Ζ.ΚΑΙ.Θ., με την οποία έχουν 
άμεση οργανωτική και λειτουργική διασύνδεση ως χώροι 
υποδοχής, εγκατάστασης και λειτουργίας επιχειρήσεων, 
φορέων και ινστιτούτων, των οποίων οι δραστηριότητες 
εξυπηρετούν το σκοπό της Ζ.ΚΑΙ.Θ. Οι Θ.Υ.Κ.Δ. ιδρύονται 


από την Εταιρεία, καθώς και από φορείς του ιδιωτικού 
και ευρύτερου δημόσιου τομέα, όπως αυτός καθορίζεται 
κάθε φορά. 

2. Με διάταγμα, που εκδίδεται μετά από πρόταση 
των Υπουργών Ανάπτυξης, Περιβάλλοντος, Χωροτα¬ 
ξίας και Δημόσιων Έργων και Μακεδονίας - Θράκης, 
ιδρύονται οι Θ.Υ.Κ.Δ. και καθορίζονται τα όρια, η χρήση 
γης, οι όροι δόμησης και η ρυμοτόμηση τους και κάθε 
ειδικότερο θέμα και σχετική λεπτομέρεια. Η ίδρυση, 
οριοθέτηση και πολεοδόμηση κάθε Θ.Υ.Κ.Δ. επισπεύδε¬ 
ται από την Εταιρεία, η οποία υποβάλει, για το σκοπό 
αυτόν, σχετικό φάκελο στην αρμόδια υπηρεσία του 
Υπουργείου Περιβάλλοντος, Χωροταξίας και Δημόσι¬ 
ων Έργων, στην Επιτροπή Εποπτείας Ανάπτυξης της 
Ζ.ΚΑΙ.Θ., στον Οργανισμό Θεσσαλονίκης, καθώς και 
στους οργανισμούς τοπικής αυτοδιοίκησης πρώτου 
και δεύτερου βαθμού, στα διοικητικά όρια των οποίων 
ιδρύονται οι Θ.Υ.Κ.Δ. 

3. Ο φάκελος που υποβάλλεται κατά την προηγούμενη 
παράγραφο περιέχει: 

α) Έκθεση στην οποία περιγράφονται οι οικονομικές 
δραστηριότητες που επιτρέπεται να εγκατασταθούν 
εντός των Θ.Υ.Κ.Δ., τα προβλεπόμενα ως αναγκαία έργα 
υποδομής, προτείνονται οι κοινόχρηστοι και κοινωφε¬ 
λείς χώροι και αιτιολογείται, ειδικώς, το μέγιστο ποσο¬ 
στό κάλυψης και ο μέσος συντελεστής δόμησης. 

β) Τοπογραφικό διάγραμμα, κλίμακας 1:5.000, στο 
οποίο εμφαίνονται τα όρια της έκτασης των Θ.Υ.Κ.Δ., 
τα δίκτυα υποδομής, καθώς και οι χρήσεις των δικτύων 
αυτών. 

γ) Τοπογραφικό και υψομετρικό διάγραμμα, κλίμακας 
1:2.000, στο οποίο εμφαίνονται τα ειδικά εδαφομορφο- 
λογικά και γεωλογικά χαρακτηριστικά της έκτασης των 
Θ.Υ.Κ.Δ. 

δ) Προμελέτη Περιβαλλοντικών Επιπτώσεων (Π.Π.Ε.), 
σχετικά με την ίδρυση και λειτουργία των Θ.Υ.Κ.Δ., που 
εκπονείται σύμφωνα με τις διατάξεις της κείμενης νομο¬ 
θεσίας. Επί της Π.Π.Ε. η αρμόδια υπηρεσία του Υπουρ¬ 
γείου Περιβάλλοντος, Χωροταξίας και ΔημόσιωνΈργων 
προβαίνει σε Προκαταρκτική Περιβαλλοντική Εκτίμηση 
και Αξιολόγηση. 

ε) Σχέδιο γενικής διάταξης, κλίμακας 1:2.000, των έρ¬ 
γων υποδομής και των κοινόχρηστων και κοινωφελών 
χώρων, καθώς και σχέδιο ενδεικτικής χωροταξικής κατα¬ 
νομής των οικοδομήσιμων χώρων, σε συνάρτηση με το 
προτεινόμενο μέγιστο ποσοστό κάλυψης και το μέσο 
συντελεστή δόμησης. 

στ) Έκθεση στην οποία περιγράφονται τα αναγκαία 
έργα εξωτερικής υποδομής, που είναι απαραίτητα για 
την εξυπηρέτηση των εγκατεστημένων και αυτών που 
πρόκειται να εγκατασταθούν, εντός των Θ.Υ.Κ.Δ., φο¬ 
ρέων, επιχειρήσεων και ινστιτούτων και των εργαζομέ¬ 
νων στους χώρους των Θ.Υ.Κ.Δ., το αρχικώς εκτιμώμενο 
κόστος, καθώς και άλλοι φορείς που, ενδεχομένως, είναι 
αρμόδιοι για την εκτέλεση των έργων αυτών. Ως έργα 
εξωτερικής υποδομής θεωρούνται, ιδίως, τα δίκτυα οδο¬ 
ποιίας, ύδρευσης, αποχέτευσης, όμβριων υδάτων, ηλεκ- 
τροφωτισμού, φυσικού αερίου, τηλεπικοινωνιών, καθώς 
και τα έργα δικτύωσης και διασύνδεσης με τεχνολογική 
ψηφιακή διάσταση. Η έκθεση αυτή συνοδεύεται από το- 
πογραφικά διαγράμματα, κατάλληλης κλίμακας, όπου 
εμφαίνονται, κατά τρόπο ευδιάκριτο, τα έργα εξωτερι¬ 
κής υποδομής. 

ζ) Έγγραφα της αρμόδιας Δασικής και Αρχαιολογι¬ 
κής Υπηρεσίας, από τα οποία να προκύπτει ότι δεν 
απαγορεύεται η εγκατάσταση των προτεινόμενων 
δραστηριοτήτων εντός των Θ.Υ.Κ.Δ. 

η) Κάθε άλλο στοιχείο που κρίνεται απαραίτητο για 
την περιγραφή και τεκμηρίωση των ρυθμίσεων του προε¬ 
δρικού διατάγματος της παραγράφου 2. 

4. Οι φορείς της παραγράφου 2 διατυπώνουν τη γνώ¬ 
μη τους επί των στοιχείων του φακέλου και αποστέλ¬ 
λουν αυτήν στην αρμόδια υπηρεσία του Υπουργείου 
Περιβάλλοντος, Χωροταξίας και Δημόσιων Έργων και 
στην Εταιρεία, εντός προθεσμίας ενός (1) μηνός από 
την ημερομηνία που περιέρχεται σε αυτούς ο φάκελος. 
Αν παρέλθει άπρακτη η προθεσμία του προηγούμενου 
εδαφίου, το προεδρικό διάταγμα εκδίδεται χωρίς τη 
γνώμη των φορέων αυτών. 

5. Με τα διατάγματα της παραγράφου 2 ορίζονται 
ειδικότερα: 

α) η θέση, η έκταση και τα όρια των Θ.Υ.Κ.Δ., με ανα¬ 
φορά σε τοπογραφικό διάγραμμα κλίμακας 1:5.000, 
β) οι κατηγορίες των δραστηριοτήτων των οποίων η 
ανάπτυξη επιτρέπεται εντός των Θ.Υ.Κ.Δ., 
γ) οι γενικοί και ειδικοί όροι και περιορισμοί δόμησης, 
τα έργα των υποδομών, οι κοινόχρηστοι, οι κοινωφελείς 
και οι οικοδομήσιμοι χώροι των Θ.Υ.Κ.Δ., με αναφορά σε 
τοπογραφικό διάγραμμα κλίμακας 1:2.000, 
δ) οι ειδικότεροι όροι και τα ειδικότερα μέτρα προστα¬ 
σίας του περιβάλλοντος, από την ίδρυση και λειτουργία 
των Θ.Υ.Κ.Δ. 

6. Οι ρυθμίσεις των διαταγμάτων της παραγράφου 5 
κατισχύουν κάθε αντίθετης ή διαφορετικής ρύθμισης 
εγκεκριμένου ρυμοτομικού σχεδίου, Γ ενικών Πολεοδομι- 
κών Σχεδίων, Ζωνών Οικιστικού Ελέγχου, σχεδίων πό¬ 
λεων ή πολεοδομικών μελετών και σχεδίων χρήσεων 
γης. Οι ρυθμίσεις των ανωτέρω προεδρικών διαταγ¬ 
μάτων πρέπει να ακολουθούν τις προβλέψεις και τις 
κατευθύνσεις του Περιφερειακού Πλαισίου Χωροταξι¬ 
κού Σχεδιασμού και Αειφόρου Ανάπτυξης Περιφέρειας 
Κεντρικής Μακεδονίας και των ειδικών πλαισίων χωρο¬ 
ταξικού σχεδιασμού. 

7. Η οργάνωση, η διοίκηση και η λειτουργία των 
Θ.Υ.Κ.Δ. που ιδρύονται από την Εταιρεία ή ιδιωτικούς 
φορείς, καθώς και κάθε άλλη σχετική λεπτομέρεια, ρυθ¬ 
μίζονται από σχετικό Κανονισμό, ο οποίος καταρτίζε¬ 
ται από το Δ.Σ. της Εταιρείας και εγκρίνεται με κοινή 
απόφαση των Υπουργών Ανάπτυξης, Περιβάλλοντος, 
Χωροταξίας και Δημόσιων Έργων και Μακεδονίας - 
Θράκης, η οποία δημοσιεύεται στην Εφημερίδα της 
Κυβερνήσεως. 

Άρθρο 12 

Χωροταξικές και άλλες ρυθμίσεις της Ζ.ΚΑΙ.Θ. 

1. Το Δ.Σ. της Εταιρείας ενημερώνει και παρέχει τα 
αναγκαία στοιχεία στους φορείς που είναι αρμόδιοι 
για την κατάρτιση και αναθεώρηση του Γενικού Πλαι¬ 
σίου Χωροταξικού Σχεδιασμού και Αειφόρου Ανάπτυ¬ 
ξης, των Ειδικών Πλαισίων Χωροταξικού Σχεδιασμού και 
Αειφόρου Ανάπτυξης και του Περιφερειακού Πλαισίου 
Χωροταξικού Σχεδιασμού και Αειφόρου Ανάπτυξης της 
Κεντρικής Μακεδονίας, που προβλέπονται, αντίστοιχα, 
στα άρθρα 6, 7 και 8 του ν. 2742/1999 (ΦΕΚ 207 Α') για 
την ένταξη, στα πλαίσια αυτά, της Ζ.ΚΑΙ.Θ., σύμφωνα 
με τις κείμενες διατάξεις. 


2. Επιτρέπεται, για λόγους δημόσιας ωφέλειας, η ανα¬ 
γκαστική απαλλοτρίωση, υπέρ της Εταιρείας με δαπάνες 
της, ακινήτων, που βρίσκονται εντός της Ζ.ΚΑΙ.Θ., καθώς 
και η σύσταση επ’ αυτών εμπράγματων δικαιωμάτων, 
σύμφωνα με τις διατάξεις του ν. 2882/2001 (ΦΕΚ 17 Α'), 
που εφαρμόζεται αναλόγως, μετά από αιτιολογημένη 
αίτηση του Δ.Σ. της Εταιρείας. 

3. Επιτρέπεται η εγκατάσταση οικονομικών δραστη¬ 
ριοτήτων μη κοινωφελούς χαρακτήρα εντός περιοχών 
της Ζ.ΚΑΙ.Θ., που βρίσκονται εκτός σχεδίου πόλεως, 
εφόσον η εγκατάσταση αυτή συνάδει και προωθεί 
τους στόχους της Ζ.ΚΑΙ.Θ., μετά από σχετική άδεια 
σκοπιμότητας, η οποία εκδίδεται από το Δ.Σ. της Εται¬ 
ρείας. Τα κριτήρια, οι προϋποθέσεις και η διαδικασία 
έκδοσης της άδειας σκοπιμότητας καθορίζονται με 
κοινή απόφαση των Υπουργών Ανάπτυξης και Μακε¬ 
δονίας - Θράκης, που δημοσιεύεται στην Εφημερίδα 
της Κυβερνήσεως, ύστερα από γνώμη της εκτελεστι¬ 
κής επιτροπής του Οργανισμού Ρυθμιστικού Σχεδίου 
Θεσσαλονίκης. 

4. Για την εγκατάσταση δραστηριοτήτων εντός των 
Θ.Υ.Κ.Δ., οι οποίες εμπίπτουν στο πεδίο εφαρμογής του 
ν. 3325/2005 (ΦΕΚ 68 Α'), όπως κάθε φορά ισχύει, δεν 
απαιτείται άδεια εγκατάστασης. 

Άρθρο 13 

Επιτροπή Εποπτείας Ανάπτυξης της Ζ.ΚΑΙ.Θ. 

1. Συνιστάται στο Υπουργείο Μακεδονίας - Θράκης, 
ως συμβουλευτικό όργανο, Επιτροπή Εποπτείας Ανά¬ 
πτυξης της Ζ.ΚΑΙ.Θ. (εφεξής «Επιτροπή»), με έδρα τη 
Θεσσαλονίκη. 

2. Η Επιτροπή αποτελείται από: 

α) ένα μέλος με τον αναπληρωτή του, που ορίζονται 
από τον Υπουργό Οικονομίας και Οικονομικών, 
β) ένα μέλος με τον αναπληρωτή του, που ορίζονται 
από τον Υπουργό Εθνικής Αμυνας, 
γ) ένα μέλος με τον αναπληρωτή του, που ορίζονται 
από τον Υπουργό Ανάπτυξης, 
δ) ένα μέλος με τον αναπληρωτή του, που ορίζονται 
από τον Υπουργό Περιβάλλοντος, Χωροταξίας και Δημό¬ 
σιων Έργων, 

ε) ένα μέλος με τον αναπληρωτή του, που ορίζονται 
από τον Υπουργό Εθνικής Παιδείας και θρησκευμά¬ 
των, 

στ) ένα μέλος με τον αναπληρωτή του, που ορίζονται 
από τον Υπουργό Μακεδονίας - Θράκης, 
ζ) ένα μέλος με τον αναπληρωτή του, που ορίζονται 
από τον Γ ενικό Γ ραμματέα της Περιφέρειας Κεντρικής 
Μακεδονίας, 

η) ένα μέλος με τον αναπληρωτή του, που προτείνο- 
νται από τη Νομαρχιακή Αυτοδιοίκηση Θεσσαλονίκης, 
θ) ένα μέλος με τον αναπληρωτή του, που προτείνο- 
νται από τους οργανισμούς τοπικής αυτοδιοίκησης 
πρώτου βαθμού, στα διοικητικά όρια των οποίων οριο- 
θετείται η Ζ.ΚΑΙ.Θ., 

ι) ένα μέλος με τον αναπληρωτή του, που προτείνονται 
από την Τοπική Ένωση Δήμων και Κοινοτήτων (Τ.Ε.Δ.Κ.) 
του Νομού Θεσσαλονίκης, 

ια) ένα μέλος με τον αναπληρωτή του, που προτείνο- 
νται από το Αριστοτέλειο Πανεπιστήμιο Θεσσαλονί¬ 
κης, 

ιβ) ένα μέλος με τον αναπληρωτή του, που προτείνο- 
νται από το Πανεπιστήμιο Μακεδονίας, 
ιγ) ένα μέλος με τον αναπληρωτή του, που προτείνο- 
νται από το Τεχνολογικό ΕκπαιδευτικόΊδρυμα Θεσσαλο¬ 
νίκης (Τ.Ε.Ι.Θ.), 

ιδ) ένα μέλος με τον αναπληρωτή του, που προτείνο- 
νται από το Εθνικό Κέντρο Έρευνας και Τεχνολογικής 
Ανάπτυξης (Ε.Κ.Ε.Τ.Α.), 

ιε) ένα μέλος με τον αναπληρωτή του, που προτεί- 
νονται από το Εθνικό Ίδρυμα Αγροτικής Έρευνας 
(ΕΘ.Ι.ΑΓΈ.), 

ιστ) ένα μέλος με τον αναπληρωτή του, που προτείνο- 
νται από την Αμερικανική Γεωργική Σχολή, 
ιζ) ένα μέλος με τον αναπληρωτή του, που προτείνο- 
νται από το Σύνδεσμο Βιομηχανιών Βορείου Ελλάδος 
(Σ.Β.Β.Ε.), 

ιη) ένα μέλος με τον αναπληρωτή του, που προτείνο- 
νται από το Σύνδεσμο Εξαγωγέων Βορείου Ελλάδος 
(Σ.Ε.Β.Ε.), 

ιθ) ένα μέλος με τον αναπληρωτή του, που προτείνο- 
νται από το Εμπορικό και Βιομηχανικό Επιμελητήριο 
Θεσσαλονίκης (Ε.Β.Ε.Θ.), 

κ) ένα μέλος με τον αναπληρωτή του, που προτείνο- 
νται από το Σύνδεσμο Επιχειρήσεων Πληροφορικής Βο¬ 
ρείου Ελλάδος (ΣΈ.Π.ΒΈ), 

κα) ένα μέλος με τον αναπληρωτή του, που προτείνο- 
νται από τους εγκατεστημένους στη Ζ.ΚΑΙ.Θ. φορείς 
ανάπτυξης καινοτομίας, όπως τα Επιστημονικά και Τε¬ 
χνολογικά Πάρκα, οι θερμοκοιτίδες επιχειρήσεων και 
οι τεχνοπόλεις, 

κβ) ένα μέλος με τον αναπληρωτή του, που προτείνο- 
νται από το Τεχνικό Επιμελητήριο Ελλάδος (ΤΈΈ. - 
Τμήμα Κεντρικής Μακεδονίας), 
κγ) ένα μέλος με τον αναπληρωτή του, που προτεί- 
νονται από το Οικονομικό Επιμελητήριο Ελλάδος 
(Ο.Ε.Ε.), 

κδ) ένα μέλος με τον αναπληρωτή του, που προτείνο- 
νται από το Γεωτεχνικό Επιμελητήριο Ελλάδος (ΓΕΩΤ. 
Ε.Ε.), 

κε) ένα μέλος με τον αναπληρωτή του, που προτείνο- 
νται από τους χρηματοπιστωτικούς οργανισμούς που 
διαθέτουν κεφάλαια για επενδύσεις κεφαλαιουχικού και 
επιχειρηματικού κινδύνου. 

3. Τα μέλη της Επιτροπής, πλην αυτών που αναφέρο- 
νται στην προηγούμενη παράγραφο υπό στοιχεία α’ έως 
και ζ’, προτείνονται κατά τα ανωτέρω, από τους οικείους 
φορείς εντός αποκλειστικής προθεσμίας τριάντα (30) 
ημερών από την περιέλευση σε αυτούς σχετικής πρό¬ 
σκλησης του Υπουργού Μακεδονίας - Θράκης. Εάν οι 
ανωτέρω φορείς δεν προτείνουν τους εκπροσώπους 
τους εντός της προθεσμίας του προηγούμενου εδαφίου, 
τα μέλη αυτά ορίζονται από τον Υπουργό Μακεδονίας 
-Θράκης. Τα μέλη της Επιτροπής διορίζονται με κοινή 
απόφαση των Υπουργών Ανάπτυξης και Μακεδονίας 
-Θράκης. Με την ίδια απόφαση ορίζονται, μεταξύ των 
μελών της Επιτροπής, ο Πρόεδρος και ο Αντιπρόεδρός 
της. Η θητεία των μελών της Επιτροπής είναι πενταε¬ 
τής και μπορεί να ανανεώνεται, μία μόνο φορά, για ίσο 
χρόνο. Δεν μπορεί να οριστεί μέλος της Επιτροπής 
πρόσωπο που κατέχει την ιδιότητα μέλους του Δ.Σ. 
της Εταιρείας. Τα μέλη που προτείνονται από το Αρι- 
στοτέλειο Πανεπιστήμιο Θεσσαλονίκης, από το Πανε¬ 
πιστήμιο Μακεδονίας και από το Τεχνολογικό Ίδρυμα 


Θεσσαλονίκης συμμετέχουν στην Επιτροπή σύμφωνα με 
τις διατάξεις της κείμενης νομοθεσίας περί εξωπανεπι- 
στημιακής απασχόλησης. Τα μέλη της Επιτροπής πρέπει 
να διαθέτουν επιστημονικό κύρος, ειδικές γνώσεις και 
σχετική εμπειρία επί θεμάτων που ορίζονται από το 
σκοπό της Εταιρείας. 

4. Κατ’ εξαίρεση των οριζομένων στην παράγραφο 3, 
εφόσον συντρέχει αποχρών λόγος, μπορεί να μεταβάλ¬ 
λεται η σύνθεση των μελών της Επιτροπής με κοινή 
απόφαση των Υπουργών Ανάπτυξης και Μακεδονίας 
- Θράκης. Με τη μεταβολή αυτή μπορεί να αυξάνονται, 
στη σύνθεση της Επιτροπής, τα μέλη που εκπροσωπούν 
ιδιωτικούς φορείς που είναι εγκατεστημένοι στη Ζ.ΚΑΙ.Θ. 
και στους Θ.Υ.Κ.Δ., σε βάρος των μελών, που εκπρο¬ 
σωπούν φορείς του ευρύτερου δημόσιου τομέα, όπως 
αυτός οριοθετείται κάθε φορά. 

5. Η Επιτροπή συνέρχεται τακτικά μία φορά κάθε έξι 
(6) μήνες και εκτάκτως κατά την κρίση του Προέδρου 
της. Για τη λειτουργία της Επιτροπής εφαρμόζονται 
αναλόγως οι διατάξεις των άρθρων 13,14,15 του Κώδικα 
Διοικητικής Διαδικασίας (ν. 2690/1999, ΦΕΚ 45 Α'). Με 
κοινή απόφαση των Υπουργών Ανάπτυξης και Μακεδονί¬ 
ας - Θράκης, που δημοσιεύεται στην Εφημερίδα της Κυ- 
βερνήσεως, ρυθμίζονται τα θέματα που αφορούν στον 
τόπο και στη λειτουργία, στον τρόπο συνεδρίασης, στην 
επιστημονική και διοικητική υποστήριξη της Επιτροπής 
και κάθε σχετική λεπτομέρεια. 

Άρθρο 14 

Αρμοδιότητες της Επιτροπής 

1. Η Επιτροπή αποτελεί όργανο κοινωνικού και επιστη¬ 
μονικού διαλόγου επί θεμάτων που αφορούν στο στρα 
τηγικό σχεδίασμά και την εφαρμογή της χωροταξικής 
πολιτικής και της πολιτικής βιώσιμης ανάπτυξης της 
Ζ.ΚΑΙ.Θ., καθώς και επί θεμάτων πολιτικής ανάπτυξης 
της έρευνας, της καινοτομίας, της διασύνδεσης των 
επιχειρήσεων με την έρευνα και την τεχνολογία και της 
προώθησης της επιχειρηματικότητας σε καινοτόμους 
δραστηριότητες, προϊόντα και υπηρεσίες. Η Επιτροπή, 
στο πλαίσιο της αποστολής της, συντάσσει προτάσεις 
και εισηγήσεις επί των θεμάτων που αναφέρονται στο 
προηγούμενο εδάφιο, τις οποίες υποβάλλει στους 
Υπουργούς Ανάπτυξης και Μακεδονίας - Θράκης. Ειδικό¬ 
τερα, η Επιτροπή, κατόπιν ελέγχου, διατυπώνει εισηγή 
σεις προς τους Υπουργούς Ανάπτυξης, Μακεδονίας - 
Θράκης επί 

α) του περιεχομένου και της εφαρμογής του Στρατηγι¬ 
κού Σχεδίου Ανάπτυξης της Ζ.ΚΑΙ.Θ., 

β) του περιεχομένου και της εφαρμογής του επιχειρη¬ 
σιακού σχεδίου της Εταιρείας, 

γ) του ετήσιου προϋπολογισμού της Εταιρείας, καθώς 
και της έκθεσης τεκμηρίωσης του, 

δ) του ετήσιου απολογισμού και των οικονομικών κα¬ 
ταστάσεων της Εταιρείας, 

ε) της ετήσιας έκθεσης για την πορεία της έρευνας 
και της καινοτομίας στη Ζ.ΚΑΙ.Θ. 

2. Η Επιτροπή υποβάλλει στους Υπουργούς Ανάπτυ¬ 
ξης και Μακεδονίας - Θράκης, μετά από σχετικό αίτημά 
τους, συμβουλευτικού χαρακτήρα εισηγήσεις και προτά¬ 
σεις επί θεμάτων της αρμοδιότητάς της. 

3. Η Επιτροπή μπορεί, για την εκπλήρωση της αποστο¬ 
λής της, να ζητεί στοιχεία και πληροφορίες από κάθε φο¬ 
ρέα του ευρύτερου δημόσιου τομέα, οι οποίοι οφείλουν 

να τα διαβιβάζουν εγκαίρως. 0 Πρόεδρος της Επιτροπής 
μπορεί, κατά τις συνεδριάσεις της, να καλεί εκπροσώ¬ 
πους των δημοσίων υπηρεσιών και φορέων, προκειμένου 
να αναπτύσσουν προφορικά, ενώπιον της, τις απόψεις 
τους επί θεμάτων της αρμοδιότητάς τους. 

4. Με κοινή απόφαση των Υπουργών Ανάπτυξης και 
Μακεδονίας - Θράκης, η οποία δημοσιεύεται στην Εφη¬ 
μερίδα της Κυβερνήσεως, η Επιτροπή μπορεί να αποκτά, 
πέραν των αρμοδιοτήτων της που ορίζονται στο παρόν 
άρθρο, και πρόσθετες αρμοδιότητες, εφόσον αυτές κρί- 
νονται αναγκαίες για την εκπλήρωση της αποστολής 
της. 

ΚΕΦΑΛΑΙΟ ΔΕΥΤΕΡΟ 
ΡΥΘΜΙΣΗ ΘΕΜΑΤΩΝ ΥΠΟΥΡΓΕΙΟΥ 
ΜΑΚΕΔΟΝΙΑΣ - ΘΡΑΚΗΣ 

Άρθρο 15 

Τροποποίηση του ν. 2466/1997 

1. Το Εθνικό Κέντρο Χαρτών και Χαρτογραφικής Κλη¬ 
ρονομιάς - Εθνική Χαρτοθήκη (Ε.ΚΕ.Χ.ΧΑ.Κ.), που έχει 
συσταθεί με το άρθρο 1 του ν. 2466/1997 (ΦΕΚ 30 Α'), 
μετονομάζεται σε «Ευρωπαϊκό Κέντρο Επικοινωνίας 
Πληροφόρησης και Πολιτισμού - Εθνικό Κέντρο Χαρτών 
και Χαρτογραφικής Κληρονομιάς - Εθνική Χαρτοθήκη» 
(Ε.Κ.Ε.Π.Π.-Ε.ΚΕ.Χ.ΧΑ.Κ.). Όπου στο ν. 2466/1997 και στη 
λοιπή κείμενη νομοθεσία αναφέρεται το Ε.ΚΕ.Χ.ΧΑ.Κ. 
νοείται, εφεξής, το Ε.Κ.Ε.Π.Π.-Ε.ΚΕ.Χ. ΧΑ.Κ. 

2. Το τελευταίο εδάφιο της παραγράφου 1 του άρθρου 
1 του ν. 2466/1997 αντικαθίσταται ως εξής: 

«Η επωνυμία του για τις διεθνείς επαφές και συνεργα¬ 
σίες του Κέντρου είναι «ΕυΓορβαη ΘθπΙγθ ίοτ Θοπιηηυηί- 
οαΐίοη, ΙηίοιπιαΙίοη βηά ΘυΙίυΓθ - ΝαΙίοηαΙ ΘθπΙγθ Ιογ Μβρε 
βηά Θ 3 Γί 09 Γ 3 ράίθ ΗβπΙβοβ - ΝβΙίοηβΙ Μβρ ϋόΓ3Γγ» (ΕΚΕ-ΡΡ 
- ΕΚΕΘΗΑΚ).» 

3. Στην παράγραφο 3 του άρθρου 1 του ν. 2466/1997 
προστίθεται εδάφιο, ως εξής: 

«Επίσης, μπορεί να μισθώνει ακίνητα για τη στέγαση 
των γραφείων του και την πραγματοποίηση των σκο¬ 
πών του.» 

4. Μετά την περίπτωση ζ’ του άρθρου 2 του ν. 2466/1997, 
προστίθενται περιπτώσεις η’ έως και ιστ’, ως εξής: 

«η) Η παροχή και διάδοση της πληροφόρησης, της 
επι-κοινωνίας και του πολιτισμού, που παρέχονται από 
την Ευρωπαϊκή Ένωση (Ε.Ε.) στην Ελλάδα και, ειδικότε¬ 
ρα, στη Μακεδονία και στη Θράκη και στις γειτονικές 
χώρες της Νοτιοανατολικής (Ν.Α.) Ευρώπης. 

θ) Η ενημέρωση και η ευαισθητοποίηση των πολιτών, 
των τοπικών φορέων και των Μέσων Μαζικής Ενημέρω¬ 
σης των χωρών της Ν.Α. Ευρώπης για τα προγράμματα 
και τις πολιτικές της Ε.Ε. 

ι) Η ενεργοποίηση δικτύων σε εθνικό, ευρωπαϊκό και 
διεθνές επίπεδο, με σκοπό τη βελτίωση της διάδοσης 
της ευρωπαϊκής πληροφόρησης στη Ν.Α. Ευρώπη. 

ια) Η διοργάνωση εκδηλώσεων, όπως σεμιναρίων, δια¬ 
λέξεων, ημερίδων, εκθέσεων, συνεδρίων, παιχνιδιών και 
καλλιτεχνικών εκδηλώσεων, για την ενημέρωση και την 
ευαισθητοποίηση των πολιτών και των τοπικών φορέων 
σχετικά με ευρωπαϊκά θέματα. 

ιβ) Η συνεργασία με τοπικούς φορείς και φορείς της 
Ε.Ε. στην Ελλάδα και στα λοιπά κράτη - μέλη, καθώς και 
στις χώρες της Ν.Α. Ευρώπης, για την προώθηση της 
ευρωπαϊκής ενημέρωσης και της ευρωπαϊκής ιδέας. 


ιγ) Η προώθηση δράσεων στην ημεδαπή και στην αλ¬ 
λοδαπή, με ελληνικό και ευρωπαϊκό πολιτιστικό χαρα¬ 
κτήρα. 

ιδ) Η μεταφορά στις αρμόδιες ελληνικές αρχές και 
στα όργανα της Ε.Ε. των προβληματισμών των τοπικών 
κοι-νωνιών για θέματα ευρωπαϊκού ενδιαφέροντος. 

ιε) Η διαχείριση και υλοποίηση εθνικών και κοινοτικών 
προγραμμάτων και μέτρων. 

ιστ) Η ανάθεση και η εκπόνηση μελετών, καθώς και η 
παροχή υπηρεσιών.» 

5. Μετά την περίπτωση γ’ της παραγράφου 1 του άρ 
θρου 3 του ν. 2466/1997, προστίθεται περίπτωση δ’ ως 
εξής: 

«δ)Έσοδα από τη συμμετοχή σε ευρωπαϊκά προγράμ¬ 
ματα αναπτυξιακού ή μη χαρακτήρα, καθώς και από τη 
συμμετοχή σε εθνικά προγράμματα και σε προγράμμα¬ 
τα διεθνών οργανισμών.» 

6. Η παράγραφος 2 του άρθρου 4 του ν. 2466/1997 
αντικαθίσταται ως εξής: 

«2. Το Διοικητικό Συμβούλιο (Δ.Σ.) αποτελείται από τον 
Πρόεδρο και τέσσερα (4) μέλη. Η θητεία των μελών του 
Διοικητικού Συμβουλίου είναι τριετής, η δε συγκρότηση 
του γίνεται με απόφαση του Υπουργού Μακεδονίας - 
Θράκης.» 

7. Η παράγραφος 3 του άρθρου 4 του ν. 2466/1997 
καταργείται. 

8. Από την έναρξη ισχύος του παρόντος νόμου, λήγει η 
θητεία του Προέδρου και των μελών του Δ.Σ. του Ε.ΚΕ. 
Χ.ΧΑ.Κ. Ο Πρόεδρος και τα μέλη του Συμβουλίου αυτού 
εξακολουθούν να ασκούν τα καθήκοντα τους μέχρι τη 
συγκρότηση του Δ.Σ. του Ε.Κ.Ε.Π.Π. -Ε.ΚΕ.Χ.ΧΑ.Κ. 

9. Η παράγραφος 3 του άρθρου 5 του ν. 2466/1997 
αντικαθίσταται ως εξής: 

«3. Με κοινή απόφαση του Υπουργού Μακεδονίας - 
Θράκης και του κατά περίπτωση αρμόδιου Υπουργού, 
μετά από αιτιολογημένη απόφαση του Δ.Σ. μπορεί να 
αποσπάται στο Ε.Κ.Ε.Π.Π. - Ε.ΚΕ.Χ.ΧΑ.Κ., σύμφωνα με τις 
κείμενες διατάξεις, πάσης φύσεως και κατηγορίας προ¬ 
σωπικό από το Δημόσιο, τα νομικά πρόσωπα του δημό¬ 
σιου τομέα και τα νομικά πρόσωπα ιδιωτικού δικαίου. Το 
προσωπικό αυτό, το οποίο μισθοδοτείται από το φορέα 
προέλευσης του, μπορεί, για συγκεκριμένο χρόνο, να 
ασκεί έργο του Ε.Κ.Ε.Π.Π. - Ε.ΚΕ.Χ.ΧΑ.Κ., σύμφωνα με 
σχετική απόφαση του Δ.Σ.» 

10. Στο άρθρο 6 του ν. 2466/1997 προστίθεται παρά 
γραφος 5, ως εξής: 

«5. Με απόφαση του Υπουργού Μακεδονίας - Θράκης, 
μπορεί να μεταβιβάζονται στο Ε.Κ.Ε.Π.Π. - Ε.ΚΕ.Χ.ΧΑ.Κ. 
περιουσιακά στοιχεία που περιήλθαν στο Υπουργείο 
Μα-κεδονίας - Θράκης, από την αστική εταιρεία με 
την επωνυμία «Ευρωπαϊκό Κέντρο Επικοινωνίας, Πλη¬ 
ροφόρησης και Πολιτισμού (Ε.Κ.Ε.Π.Π.)», σύμφωνα με το 
καταστατικό της.» 

ΚΕΦΑΛΑΙΟ ΤΡΙΤΟ 
ΑΛΛΕΣ ΔΙΑΤΑΞΕΙΣ 

Άρθρο 16 

1. Ο αριθμός των υπαλλήλων που μπορεί να αποσπώ- 
νται στην Ειδική Επιστημονική Γραμματεία, σύμφωνα με 
την παράγραφο 2 του άρθρου 4 του ν. 3438/2006 (ΦΕΚ 
33 Α'), αυξάνεται από πέντε (5) σε δεκαπέντε (15). 

2. Μετά το πρώτο εδάφιο του άρθρου 6 του ν. 3438/ 
2006, προστίθεται νέο εδάφιο, ως εξής: 

«Με κοινή απόφαση των Υπουργών Οικονομίας και 
Οικονομικών και Ανάπτυξης καθορίζονται η διαδικασία 
χορήγησης των πόρων αυτών στο Σ.Ε.Ε.Σ., η οικονομική 
διαχείρισή τους από αυτό και κάθε ειδικότερο θέμα και 
σχετική λεπτομέρεια.» 

3. Η παράγραφος 4 του άρθρου 11 του ν. 3066/2002 
(ΦΕΚ 252 Α') αντικαθίσταται ως εξής: 

«4. Η Εταιρεία έχει την έδρα της εντός των ορίων της 
Νομαρχίας Αθηνών.» 

Άρθρο 17 

Τροποποίηση διατάξεων του ν. 2468/2006 

1. Στο τέλος της παραγράφου 4 του άρθρου 27 του ν. 
3468/2006 (ΦΕΚ 129 Α'), η φράση: «των είκοσι (20) Μννβ» 
αντικαθίσταται, από την έναρξη της ισχύος του, από τη 
φράση: «των δεκαπέντε (15) Μννο». 

2. Το πρώτο εδάφιο της παραγράφου 5 του άρθρου 
27 του ν. 3468/2006 αντικαθίσταται, από την έναρξη της 
ισχύος του νόμου αυτού, ως εξής: 

«5. Το ειδικό τέλος που προβλέπεται στην παράγρα¬ 
φο Α1 του άρθρου 25 ορίζεται, για τους παραγωγούς 
ηλεκτρικής ενέργειας από Α.Π.Ε. των οποίων οι σταθμοί 
τελούσαν σε εμπορική λειτουργία πριν από την έναρξη 
ισχύος του παρόντος νόμου, σε ποσοστό 2% από 1.1.2005 
και σε ποσοστό 3% από 27.6.2006.» 

Άρθρο 18 

Διεύθυνση Προστασίας και Ανάπτυξη 
του Θερμαϊκού Κόλπου 

1. Στο Υπουργείο Μακεδονίας - Θράκης συνιστάται 
Διεύθυνση Προστασίας και Ανάπτυξης του Θερμαϊκού 
Κόλπου (εφεξής: «Διεύθυνση Π.Α.Θ.Κ.»), η οποία υπάγεται 
απευθείας στον οικείο Υπουργό. 

2. Η Διεύθυνση Π.Α.Θ.Κ. έχει ως αποστολή την ανάδει¬ 
ξη, ανάλυση και μελέτη των τοπικών περιβαλλοντικών, 
τεχνικών, κοινωνικών, πολιτιστικών και αναπτυξιακών 
προβλημάτων, αναγκών και προτεραιοτήτων, καθώς και 
την εκπόνηση μελετών και την επεξεργασία κατάλλη¬ 
λων μέτρων και προτάσεων για την προστασία και τη 
βιώσιμη ανάπτυξη της λεκάνης του Θερμαϊκού Κόλπου, 
τα όρια της οποίας καθορίζονται με κοινή απόφαση των 
Υπουργών Περιβάλλοντος, Χωροταξίας και Δημόσιων 
Έργων και Μακεδονίας - Θράκης που δημοσιεύεται, με 
σχετικό χάρτη κλίμακας: 1 προς 5.000, στην Εφημερίδα 
της Κυβερνήσεως. 

3. Για την εκπλήρωση της αποστολής της, η Διεύθυνση 
Π.Α.Θ.Κ.: 

α) επεξεργάζεται και υποβάλλει στον Υπουργό Μα¬ 
κεδονίας - Θράκης προτάσεις για την προστασία του 
περιβάλλοντος της λεκάνης του Θερμαϊκού Κόλπου, 
την παραγωγική, τουριστική, βιομηχανική, κοινωνική και 
πολιτιστική ανάπτυξη της παράκτιας ζώνης του, καθώς 
και την ανάπτυξη των θαλάσσιων συγκοινωνιών και της 
ακτοπλοΐας στο Θερμαϊκό Κόλπο' 

β) συλλέγει, μελετά και αξιοποιεί στοιχεία και δεδομέ¬ 
να που αφορούν στην ανάπτυξη και στην προστασία του 
περιβάλλοντος της λεκάνης του Θερμαϊκού Κόλπου' 

γ) συνεργάζεται με τις αρμόδιες υπηρεσίες των 
Υπουργείων, των Περιφερειών και των οργανισμών το¬ 
πικής αυτοδιοίκησης πρώτου και δεύτερου βαθμού της 
Κεντρικής και Δυτικής Μακεδονίας και επεξεργάζεται, 
από κοινού, μέτρα, με σκοπό την προστασία και. βιώσιμη 
ανάπτυξη της λεκάνης του Θερμαϊκού Κόλπου 1 

δ) μεριμνά για την ευαισθητοποίηση και την ενημέρω¬ 


ση των πολιτών επί θεμάτων προστασίας του περιβάλλο¬ 
ντος της λεκάνης του Θερμαϊκού Κόλπου 1 
ε) παρακολουθεί τις δραστηριότητες άλλων φορέων, 
αρμόδιων για θέματα σχετικά με το περιβάλλον της 
λεκάνης του Θερμαϊκού Κόλπου, μεριμνά για την υποστή¬ 
ριξή τους, όπου και όταν απαιτείται, και εισηγείται στον 
Υπουργό Μακεδονίας - Θράκης τρόπους συντονισμού 
των φορέων αυτών για την ανάπτυξη και προστασία 
της λεκάνης του Θερμαϊκού Κόλπου 1 
στ) εισηγείται στον Υπουργό Μακεδονίας - Θράκης 
προγράμματα που αφορούν επενδύσεις, χρηματοδοτή¬ 
σεις και, εν γένει, δράσεις δημόσιων και ιδιωτικών φορέ¬ 
ων και οργανισμών που έχουν σχέση ή επηρεάζουν το 
περιβάλλον της λεκάνης του Θερμαϊκού Κόλπου και τη 
βιώσιμη ανάπτυξή της 1 

ζ) συντάσσει και υποβάλλει στον Υπουργό Μακε¬ 
δονίας - Θράκης για κάθε έτος, στο πρώτο τρίμηνο 
του επόμενου έτους, ετήσια απολογιστική έκθεση, στην 
οποία περιγράφονται η κατάσταση του περιβάλλοντος 
της λεκάνης του Θερμαϊκού Κόλπου και οι δράσεις που 
αναπτύσσονται σε αυτήν και προτείνονται μέτρα εφαρ¬ 
μόσιμων πολιτικών για την προστασία του περιβάλλο¬ 
ντος της 1 

η) δημιουργεί κέντρο συλλογής και επεξεργασίας 
δεδομένων και πληροφοριών και οργανώνει βάσεις 
δεδομένων, τις οποίες θέτει στην ελεύθερη χρήση 
και αξιοποίηση κάθε ενδιαφερομένου, σχετικά με την 
προστασία και τη βιώσιμη ανάπτυξη της λεκάνης του 
Θερμαϊκού Κόλπου 1 

θ) συνεργάζεται με διεθνείς και εθνικούς οργανισμούς 
και φορείς για την εφαρμογή κοινών προγραμμάτων 
βιώσιμης ανάπτυξης και προγραμμάτων και δράσεων 
που αφορούν στην προστασία του περιβάλλοντος της 
λεκάνης του Θερμαϊκού Κόλπου 1 
ι) μελετά τα θέματα που αφορούν στη βιώσιμη ανάπτυ¬ 
ξη και στην προστασία του περιβάλλοντος της λεκά¬ 
νης του Θερμαϊκού Κόλπου και επιμελείται σχετικών 
εκδόσεων, που περιλαμβάνουν ειδικές προδιαγραφές, 
οδηγίες, τεχνικές και επιστημονικές πληροφορίες, κα¬ 
νονισμούς και γνώσεις για την ισχύουσα, κάθε φορά, 
τεχνολογία και τεχνογνωσία 1 
ια) μεριμνά, σε συνεργασία με την Εθνική Σχολή Δημό¬ 
σιας Διοίκησης, για την εκπαίδευση των στελεχών της 
διοίκησης, των νομικών προσώπων δημοσίου δικαίου 
και των οργανισμών τοπικής αυτοδιοίκησης πρώτου 
και δεύτερου βαθμού που υπηρετούν εντός των ορίων 
της λεκάνης του Θερμαϊκού Κόλπου, σε αντικείμενα 
και τομείς που έχουν σχέση με τη βιώσιμη ανάπτυξη, 
την προστασία του περιβάλλοντος και την οικολογική 
διαχείρισή του 1 

ιβ) εκπονεί ειδικές μελέτες και διαχειρίζεται προγράμ¬ 
ματα που αφορούν στην προστασία του περιβάλλοντος 
και στη βιώσιμη ανάπτυξη της λεκάνης του Θερμαϊκού 
Κόλπου, καθώς και σχετικές μελέτες και προγράμματα 
που χρηματοδοτούνται από ειδικά ταμεία και ευρωπαϊκά 
ταμεία περιβαλλοντικής προστασίας και περιφερειακής 
ανάπτυξης. 

4. Με διάταγμα που εκδίδεται ύστερα από πρόταση 
των Υπουργών Εσωτερικών, Δημόσιας Διοίκησης και 
Αποκέντρωσης, Μακεδονίας - Θράκης και του κατά 
περίπτωση αρμόδιου Υπουργού μπορεί να ανατίθενται 
στη Διεύθυνση Π.Α.Θ.Κ. αρμοδιότητες, που ανήκουν σε 
Υπουργείο ή Περιφέρεια και αφορούν στην προστασία 

του περιβάλλοντος και στη βιώσιμη ανάπτυξη της λε¬ 
κάνης του Θερμαϊκού Κόλπου. 

5. Η Διεύθυνση Π.Α.Θ.Κ. αποτελείται από τα εξής τμή¬ 
ματα: 

α) Τμήμα Νομικό και Οικονομικό 

β) Τμήμα Περιβαλλοντικής Υποστήριξης 

γ) Τμήμα Έρευνας - Εξέλιξης και Προδιαγραφών. 

Οι αρμοδιότητες της Διεύθυνσης Π.Α.Ο.Κ. κατανέμο- 
νται μεταξύ των Τμημάτων της, με απόφαση του Υπουρ¬ 
γού Μακεδονίας - Θράκης. 

6. α) Της Διεύθυνσης Π.Α.Ο.Κ. προΐσταται υπάλληλος 
του κλάδου ΠΕ Μηχανικών ή ΠΕ Περιβάλλοντος ή ΠΕ 
Γεωτεχνικών ή ΠΕ Διοικητικού - Οικονομικού. 

β) Των Τμημάτων της Διεύθυνσης αυτής προίστανται 
υπάλληλοι των Κλάδων ΠΕ Μηχανικών - ΠΕ Γ εωτεχνικών 
ή ΠΕ Διοικητικού - Οικονομικού ή ΠΕ Περιβάλλοντος. 

7. Για τη στελέχωση της Διεύθυνσης Π.Α.Ο.Κ. συνιστώ- 
νται, στο Υπουργείο Μακεδονίας - Θράκης, δεκαπέντε 
(15) θέσεις μόνιμου προσωπικού, οι οποίες, κατά κατη¬ 
γορία και κλάδο, έχουν ως εξής: 

1) Κατηγορία Πανεπιστημιακής Εκπαίδευσης (ΠΕ) 

α) Κλάδος ΠΕ Διοικητικού-Οικονομικού θέσεις 3 

β) Κλάδος ΠΕ Μηχανικών θέσεις 5 

γ) Κλάδος ΠΕ Γ εωτεχνικών θέσεις 2 

2) Κατηγορία Τεχνολογικής Εκπαίδευσης (ΤΕ) 

α) Κλάδος ΤΕ Διοικητικού - Λογιστικού θέσεις 1 

β) Κλάδος ΤΕ Τεχνολόγων Μηχανικών θέσεις 1 

3) Κατηγορία Δευτεροβάθμιας Εκπαίδευσης (ΔΕ) 

Κλάδος ΔΕ Διοικητικών - Γραμματέων θέσεις 2 

4) Κατηγορία Υποχρεωτικής Εκπαίδευσης (ΥΕ) 

Κλάδος ΥΕ Επιμελητών θέσεις 1 

Οι ανωτέρω θέσεις κατανέμονται στα Τμήματα της 

Διεύθυνσης Π.Α.Ο.Κ. με απόφαση του Υπουργού Μακε¬ 
δονίας - Θράκης. 

Άρθρο 19 

1. Στο Υπουργείο Ανάπτυξης ιδρύεται Ταμείο με την 
επωνυμία «Ταμείο Αλληλοβοήθειας Υπαλλήλων του 
Υπουργείου Ανάπτυξης» (εφεξής «Ταμείο») και έδρα 
την Αθήνα. 

2. Το Ταμείο αποτελεί ένωση προσώπων χωρίς νομική 
προσωπικότητα και διέπεται από τις διατάξεις του πα¬ 
ρόντος νόμου και, συμπληρωματικά, από τις διατάξεις 
του άρθρου 107 Α.Κ. 

3. Μέλη του Ταμείου καθίστανται, από την εγγραφή 
τους στο μητρώο αυτού, υπάλληλοι τακτικοί και με σχέ¬ 
ση εργασίας ιδιωτικού δικαίου αορίστου χρόνου όλων 
των υπηρεσιών του Υπουργείου Ανάπτυξης. 

Η ιδιότητα μέλους του Ταμείου διατηρείται και σε 
περίπτωση υποχρεωτικής μετάταξης του. Στο μητρώο 
του Ταμείου μπορούν να εγγραφούν, μετά από σχετική 
αίτηση: 

α) υπάλληλοι που υπηρετούν κατά τη δημοσίευση του 
παρόντος νόμου, 

β) όσοι διορίζονται ή προσλαμβάνονται από την έναρ¬ 
ξη ισχύος του παρόντος νόμου. 

Η αίτηση εγγραφής στο μητρώο υποβάλλεται στη Διεύ¬ 
θυνση Διοικητικής Υποστήριξης της Γ ενικής Διεύθυνσης 
Διοικητικής Υποστήριξης Υπηρεσιών της Κεντρικής Υπη¬ 
ρεσίας του Υπουργείου Ανάπτυξης, στην περίπτωση α' 
εντός αποκλειστικής προθεσμίας εξήντα (60) ημερών 
από τη δημοσίευση του παρόντος νόμου και στην πε¬ 
ρίπτωση β’, εντός της ίδιας προθεσμίας από την ημερο¬ 
μηνία διορισμού ή πρόσληψης, κατά περίπτωση. 


4. Υπάλληλοι και συνταξιούχοι, που αποκτούν την ιδιό¬ 
τητα μέλους αυτού κατά την προηγούμενη παράγραφο, 
έχουν δικαίωμα επί του συνόλου των παροχών της πα¬ 
ραγράφου 5, ως ακολούθως: 

α) υπάλληλοι εν ενεργεία, για όσο χρόνο υπηρετούν, 
β) συνταξιούχοι, για περίοδο δεκαπέντε (15) ετών και, 
απεριορίστως, την παροχή της περίπτωσης α’ της πα¬ 
ραγράφου 5. 

Ειδικώς τα μέλη της περίπτωσης β’ της παραγράφου 
3 του παρόντος άρθρου προκειμένου να ασκήσουν τα 
δικαιώματα τους ως συνταξιούχοι, απαιτείται πάροδος 
δεκαπέντε (15) ετών από την εγγραφή τους. 

5. Σκοπός του Τ αμείου είναι η ανάπτυξη, μεταξύ των 
μελών του, της αλληλεγγύης και αλληλοβοήθειας, με: 

α) τη συμπληρωματική κάλυψη δαπανών νοσοκομεια¬ 
κής και εξωνοσοκομειακής περίθαλψης των μελών, κα¬ 
θώς και των συζύγων και των τέκνων τους, 
β) την καταβολή, στα μέλη, χρηματικής αρωγής, σε 
περιπτώσεις βαριάς ασθένειας ή ατυχήματος τους και 
βοηθήματος στους κληρονόμους των μελών, εφόσον 
αυτοί είναι σύζυγος ή τέκνα, 
γ) τη λειτουργία κατασκηνώσεων, σε συνεργασία με 
φορείς της τοπικής αυτοδιοίκησης πρώτου και δεύτε¬ 
ρου βαθμού και με εποπτευόμενους από το Υπουργείο 
Ανάπτυξης φορείς, 

δ) την παροχή, στα μέλη, έκτακτων βοηθημάτων κατά 
τα Χριστούγεννα και τις καλοκαιρινές διακοπές, 
ε) τη διοργάνωση κοινωνικών και πολιτιστικών εκδη¬ 
λώσεων για τα μέλη και τις οικογένειές τους, που μπο¬ 
ρεί να πραγματοποιούνται σε συνεργασία με φορείς 
της τοπικής αυτοδιοίκησης πρώτου και δεύτερου βαθ¬ 
μού, καθώς και με εποπτευόμενους από το Υπουργείο 
Ανάπτυξης φορείς. 

6. Πόροι του Ταμείου αποτελούν: 

α) εισφορές των μελών του, που ορίζονται σε ποσοστό 
πέντε τοις χιλίοις (5%ο) επί των μηνιαίων τακτικών απο¬ 
δοχών ή συντάξεών τους, κατά περίπτωση, 
β) ετήσια επιχορήγηση από τα έσοδα του «Ειδικού 
Λογαριασμού Πετρελαιοειδών», που προβλέπεται στις 
διατάξεις του άρθρου 19 του ν. 3054/2002 (ΦΕΚ 230 Α'), 
όπως ισχύει, σε ποσοστό που θα καθοριστεί με κοινή 
απόφαση των Υπουργών Οικονομίας και Οικονομικών 
και Ανάπτυξης, και μέχρι ποσοστού ένα τοις εκατό (1%) 
των ετησίων εσόδων του, 

γ) δωρεές τρίτων προσώπων, κληροδοσίες, επιχορη¬ 
γήσεις της Ευρωπαϊκής Ένωσης, έσοδα από τη διενέρ¬ 
γεια εκδηλώσεων, καθώς και κάθε άλλη ενίσχυση ή 
βοήθημα που δεν αντίκειται στο σκοπό του Ταμείου 
και στα χρηστά ήθη. 

7. Με κοινή απόφαση των Υπουργών Οικονομίας και 
Οικονομικών και Ανάπτυξης ρυθμίζονται τα θέματα της 
διοίκησης, της οργάνωσης, της στελέχωσης, της λει¬ 
τουργίας του Ταμείου, της διαδικασίας των επιχορηγή¬ 
σεων και της διαχείρισης των πόρων του, της διαδικασί¬ 
ας τήρησης και ενημέρωσης του μητρώου των μελών 
του και της εγγραφής ή διαγραφής από αυτό και κάθε 
ειδικότερο θέμα και σχετική λεπτομέρεια. 

Άρθρο 20 
Έναρξη ισχύος 

Η ισχύς του παρόντος νόμου αρχίζει από τη δημοσίευ¬ 
σή του στην Εφημερίδα της Κυβερνήσεως, εκτός αν 
ορίζεται διαφορετικά σε επί μέρους διατάξεις του. 

Παραγγέλλομε τη δημοσίευση του παρόντος στην Εφημερίδα της Κυβερνήσεως και την εκτέλεσή του ως 

νόμου του Κράτους. 

Αθήνα, 28 Σεπτεμβρίου 2006 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

ΟΙ ΥΠΟΥΡΓΟΙ 


ΕΣΩΤΕΡΙΚΩΝ, ΔΗΜΟΣΙΑΣ 
ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

ΟΙΚΟΝΟΜΙΑΣ 

ΚΑΙ ΟΙΚΟΝΟΜΙΚΩΝ 

Π. ΠΑΥΛΟΠΟΥΛΟΣ 

Γ. ΑΛΟΓΟΣΚΟΥΦΗΣ 

ΕΘΝΙΚΗΣ ΑΜΥΝΑΣ 

ΑΝΑΠΤΥΞΗΣ 

Ε. ΜΕΪΜΑΡΑΚΗΣ 

Δ. ΣΙΟΥΦΑΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 

ΚΑΙ ΔΗΜΟΣΙΩΝ ΕΡΓΩΝ 

ΕΘΝΙΚΗΣ ΠΑΙΔΕΙΑΣ 

ΚΑΙ ΘΡΗΣΚΕΥΜΑΤΩΝ 

Γ. ΣΟΥΦΛΙΑΣ 

Μ. ΓΙΑΝΝΑΚΟΥ 

ΑΠΑΣΧΟΛΗΣΗΣ 

ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

ΑΓΡΟΤΙΚΗΣ ΑΝΑΠΤΥΞΗΣ 
ΚΑΙ ΤΡΟΦΙΜΩΝ 

Σ. ΤΣΙΤΟΥΡΙΔΗΣ 

Ε. ΜΠΑΣΙΑΚΟΣ 

ΠΟΛΙΤΙΣΜΟΥ 

ΤΟΥΡΙΣΤΙΚΗΣ ΑΝΑΠΤΥΞΗΣ 

Γ. ΒΟΥΛΓΑΡΑΚΗΣ 

Φ. ΠΑΛΛΗ-ΠΕΤΡΑΛΙΑ 

ΕΜΠΟΡΙΚΗΣ ΝΑΥΤΙΛΙΑΣ 

ΜΑΚΕΔΟΝΙΑΣ-ΘΡΑΚΗΣ 

Ε. ΚΕΦΑΛΟΓΙΑΝΝΗΣ 

Γ. ΚΑΛΑΝΤΖΗΣ 


ΕΠΙΚΡΑΤΕΙΑΣ 

Θ. ΡΟΥΣΟΠΟΥΛΟΣ 


Θεωρήθηκε καί τέθηκε η Μεγάλη Σφραγίδα του Κράτους. 
Αθήνα, 2 Οκτωβρίου 2006 

Ο ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

Α. ΠΑΠΑΛΗΓΟΥΡΑΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Όλγας 227 

(2310) 423 956 

ΛΑΡΙΣΑ -Διοικητήριο 

(2410)597449 

ΠΕΙΡΑΙΑΣ - Ευριπίδου 63 

(210) 413 5228 

ΚΕΡΚΥΡΑ -Σαμαρά 13 

(26610) 89 122 

ΠΑΤΡΑ - Κορίνθου 327 

(2610) 638 109 


(26610) 89 105 


(2610) 638 110 

ΗΡΑΚΛΕΙΟ - Πεδιάδος 2 

(2810) 300 781 

ΙΩΑΝΝΙΝΑ -Διοικητήριο 

(26510) 87215 

ΛΕΣΒΟΣ - Πλ.Κωνσταντινουπόλεως 1 

(22510) 46 654 

ΚΟΜΟΤΗΝΗ - Δημοκρατίας 1 

(25310) 22 858 


(22510)47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 16 σελίδες σε 1 αυτό, προσαυξανόμενη κατά 0,20 θυτο για κάθε επιπλέον οκτασέλιδο ή μέρος αυτού. 

• Για τα φωτοαντίγραφα ΦΕΚ σε 0,15 ευτο ανά σελίδα. 

Σε μορφή 00: 


Τεύχος 

Περίοδος 

Ευκο 

Τεύχος 

Περίοδος 

Ευπο 

Α' 

Ετήσιο 

150 

Αναπτυξιακών Πράξεων 

Ετήσιο 

50 

Α 

3μηνιαίο 

40 

Ν.Π.Δ.Δ. 

Ετήσιο 

50 

Α' 

Μηνιαίο 

15 

Παράρτημα 

Ετήσιο 

50 

Β’ 

Ετήσιο 

300 

Εμπορικής και Βιομηχανικής Ιδιοκτησίας 

Ετήσιο 

100 

Β' 

3μηνιαίο 

80 

Ανωτάτου Ειδικού Δικαστηρίου 

Ετήσιο 

5 

Β' 

Μηνιαίο 

30 

Διακηρύξεων Δημοσίων Συμβάσεων 

Ετήσιο 

200 

Γ 

Ετήσιο 

50 

Διακηρύξεων Δημοσίων Συμβάσεων 

Εβδομαδιαίο 

5 

Δ' 

Ετήσιο 

220 

Α.Ε. & Ε.Π.Ε 

Μηνιαίο 

100 

Δ' 

3μηνιαίο 

60 





• Η τιμή πώλησης μεμονωμένων Φ.Ε.Κ σε μορφή ού-Γοπι από εκείνα που διατίθενται σε ηλεκτρονική μορφή και μέχρι 100 σελίδες σε 5 βιιιό προσαυξανόμενη κατά 1 βμπο ανά 50 
σελίδες. 

• Η τιμή πώλησης σε μορφή οό-Γοιτι δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 βογο ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.: τηλεφωνικά: 210 - 4071010, (οχ: 210 - 4071010 ϊηίβΓηβΙ: Μ(ρ://νννννν. 6 ΐ. 9 Γ. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή_Από το Ιηΐθτηβΐ 


Α' (Νόμοι, Π.Δ., Συμβάσεις κτλ.) 

225 € 

190 € 

Β (Υπουργικές αποφάσεις κτλ.) 

320 € 

225 € 

Γ (Διορισμοί, απολύσεις κτλ. Δημ. Υπαλλήλων) 

65 € 

ΔΩΡΕΑΝ 

Δ' (Απαλλοτριώσεις, πολεοδομία κτλ.) 

320 € 

160 € 

Αναπτυξιακών Πράξεων και Συμβάσεων (Τ.Α.Π.Σ.) 

160 € 

95 € 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

65 € 

ΔΩΡΕΑΝ 

Παράρτημα (Προκηρύξεις θέσεων ΔΕ Π κτλ.) 

33 € 

ΔΩΡΕΑΝ 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

65 € 

33 € 

Ανωτάτου Ειδικού Δικαστηρίου (Α.Ε.Δ.) 

10 € 

ΔΩΡΕΑΝ 

Ανωνύμων Εταιρειών & Ε.Π.Ε. 

2.250 € 

645 € 

Διακηρύξεων Δημοοίων Συμβάσεων (ΑΛΙ.) 

225 € 

95 € 

Πρώτο (Α'), Δεύτερο (Β') καιΤέταρτο (Δ') 

- 

450 € 


• Το τεύχος του ΑΣΕΠ (έντυπη μορφή) θα αποστέλλεται σε συνδρομητές με την επιβάρυνση των 70 θυω, ποσό το οποίο αφορά ταχυδρομικά έξοδα. 

• Για την παροχή δικαιώματος ηλεκτρονικής πρόοβαοης σε Φ.Ε.Κ. προηγουμένων ετών και συγκεκριμένα στα τεύχη Α', Β', Δ", Αναπτυξιακών Πράξεων & 
Συμβάσεων, Δελτίο Εμπορικής και Βιομηχανικής Ιδιοκτησίας Διακηρύξεων, Δημοσίων Συμβάσεων και Α.Ε. & Ε.Π.Ε., η τιμή προσαυξάνεταιπέραντου ποσού 
της ετήσιας συνδρομής έτους 2006, κατά 40 βυτο ανά έτος παλαιότητας και ανά τεύχος. 


* Οι συνδρομές του εσωτερικού προπληρώνονται στις Δ0Υ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 και το ποσό υπέρ ΤΑΠΕΤ (5% του 
ποσού της συνδρομής) στον κωδικό αριθμό εσόδων ΚΑΕ 3512) .Το πρωτότυπο αποδεικτικό είσπραξης (διπλότυπο) θα πρέπει να αποστέλλεται ή να κατατίθεται στην 
αρμόδια Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ϊηΐβΓΠβΐ, με την καταβολή των αντίστοιχων ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της συνδρομής και ολόκληρο το ποσό υπέρ 
του ΤΑΠΕΤ. 

* Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι την 31 ην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000 


Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά απύ Μάρνη 8 & Περιφερειακά Γραφεία 
Δωρεάν ανάγνωση δημοσιευμάτων τεύχους Α απά την ιστοσελίδα του Εθνικού Τυπογραφείου 


Οι υπηρεσίες εξυπηρέτησης των πολιτών λειτουργούν καθημερινό από ΟΘ.ΟΟ' έως 13.00" 





ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: ίι11ρ://νν»\«.6ΐ.0Γ - ε-ΓΠ3ίΙ: »6όπΐ35ΐΕΓ@6ΐ.9Γ 













